پێنج شەممە, 12 نیسان 2012 20:19\nبرۆو برژانگ دووبه‌شی ناسك‌و هه‌ستیاری ده‌وری چاون، هه‌یشه به‌هۆی مووه لاوازه‌كانیه‌وه ئه‌گه‌ری هه‌ڵوه‌رینیان هه‌یه، ئه‌مه جگه له‌وه‌ی به‌به‌رده‌وام پێویستیان به‌ده‌ست پێیاهێنان‌و رازاندنه‌وه‌یه، بۆ ئه‌وه‌ی برۆو برژانگێكی ته‌ندروست‌و جوانت هه‌بێت، به‌پێی ئه‌و رێنماییانه بجوڵێره‌وه.\nبرۆكانت به‌شێكی گرنگ پێك ده‌هێنن له‌جوانكردنی شێوه‌ی گشتی رووخسارت، بۆیه باشتر وایه به‌رده‌وام گرنگییان پێبده‌یت‌و فه‌رامۆشیان نه‌كه‌یت، بۆ پاراستنی شێوه‌ی جوانی برۆكانت، لێره‌دا چه‌ند ئامۆژگاری‌و رێنماییه‌ك ده‌خرێته روو.\nبرۆ چه‌ند شێوازێكی زۆری هه‌یه‌و هه‌ریه‌كه‌یان یارمه‌تی مرۆڤ ده‌دات له‌دیاریكردنی شێوه‌ی گشتی رووخسار‌و دیاریكردنی كه‌سایه‌تی، به‌هۆی برۆوه چـــــاو سه‌رنج راكێش‌و جوانتر ده‌نوێنێت.\nوه‌ك بنه‌مایه‌كی گشتی پێویسته شێوه‌ی برۆ یه‌ك بگرێته‌وه له‌گه‌ڵ شێوه‌ی گشتی ده‌موچاودا.\nبۆ كێشانی شێوه‌ی جێگیری برۆ، ده‌بێت ره‌چاوی شێوه‌ی رووخسار بكه‌یت، ئه‌گه‌ر ده‌موچاوت لاوازبوو ئه‌وا برۆكانت به‌پڕی بهێڵه‌ره‌وه بۆ ئه‌وه‌ی ده‌موچاویشت پڕ بنوێنێ، ئه‌گه‌ر رووخساریشت قه‌ڵه‌و بوو ئه‌وا برۆكانت باریك بكه‌ره‌وه.\nبرۆی نموونه‌یی ئه‌و برۆیه‌یه كه پڕو درێژه‌و گونجاوه له‌گه‌ڵ شێوه‌ی چاودا.\nرێگاكانی گرنگیدان به‌برۆ:\n1. یه‌كێك له‌هه‌ره سه‌ره‌كیترین رێگاكانی گرنگیدان به‌برۆ ئه‌وه‌یه پارێزگاری له‌به‌هێزی بكه‌یت‌و هه‌میشه به‌پاكوخاوێنی بیهێڵیته‌وه.\n2. ئه‌گه‌ر مووی برۆكانت لاوازبوون، ئه‌وا ئێواران كه‌مێك زه‌یتی زه‌یتوونی لێبده‌و به‌باشی بیانشێله، باشتره ئه‌م حاڵه‌ته هه‌فتانه دوو تا سێ جار دووباره‌ی بكه‌یته‌وه.\nبرۆكانت بگونجێنه له‌گه‌ڵ شێوه‌ی گشتی چاوو هه‌وڵبده نزیك بێت له‌قه‌باره‌كه‌یه‌وه.\nپێش هه‌موو شتێك مووه‌كانی به‌شی ژێره‌وه‌ی برۆ لێبكه‌ره‌وه‌و زیاده‌ڕۆیی مه‌كه له‌باریككردنه‌وه‌یان، هه‌وڵ بده به‌هه‌مان ئه‌و شێوه‌یه بێت كه له‌بنه‌ماوه خۆی نه‌خشاوه.\nشێوه‌ی برۆ له‌بچوكه‌وه بۆ گه‌وره ده‌كێشرێت، تا قه‌باره‌ی چاو به‌گه‌وره‌تر نیشان بدات.\nدوای كۆتایی هێنان له‌لێكردنه‌وه‌ی مووه‌كان فڵچه‌ی تایبه‌ت به‌كاربهێنه بۆ پاككردنه‌وه‌ی.\nخراپ نییه گه‌ر بڕێكی كه‌م زه‌یتی لێبده‌یت له‌رۆژدا بۆ ئه‌وه‌ی ره‌ونه‌قدار بێت.\nچه‌ند تێبینییه‌كی گرنگ پێش ئه‌وه‌ی برۆكانت رێكبخه‌یت\nله‌رێی قه‌ڵه‌مێكی باریكه‌وه ئه‌و شێوه‌یه بكێشه كه ده‌ته‌وێت پاش رێكخستنی برۆت پێی بگه‌یت‌و له‌سه‌ری بڕۆ.\nماوه‌ی كه‌وانه‌یی برۆ دیاریی بكه كه له‌بنه‌مادا خۆی سێ شێوه‌ی سه‌ره‌كی هه‌یه (هه‌ردوو به‌شه‌كه‌ی برۆ به‌قه‌د یه‌ك بن، به‌شی پێشه‌وه زیاتر بێت له‌به‌شی پشته‌وه، به‌شی پشته‌وه درێژتر بێت له‌به‌شی پێشه‌وه).\nزۆر گرنگه ده‌ستت‌و موكێشه‌كه به‌پاكی رابگریت.\nپێش ئه‌وه‌ی ده‌ست بده‌یته هه‌ڵكێشانی مووه زیاده‌كانی ده‌وری برۆ، بۆ ماوه‌ی دوو تا سێ خوله‌ك رووخسارت بخه‌ره به‌ر هه‌ڵم، چونكه هه‌ڵم یارمه‌تی كرانه‌وه‌ی كونیله‌كانی پێستی ده‌مووچاو ده‌دات‌و به‌وهۆیه‌شه‌وه ئازاری موو هه‌ڵكێشان كه‌متر ده‌بێته‌وه.\nئه‌گه‌ر چاوت گه‌وره بوو، به‌ئه‌ندازه‌ی یه‌ك هێڵی زۆر باریك له‌به‌شی سه‌ره‌وه‌ی برۆ لێبكه‌ره‌وه.\nئه‌گه‌ر چاوت بچووك بوو به‌ئه‌ندازه‌ی یه‌ك هێڵی باریك له‌به‌شی خواره‌وه‌ی برۆ لێبكه‌ره‌وه‌و تا چاوت گه‌وره‌تر بنوێنێت.\nبه‌هه‌مان شێوه برژانگه‌كانت رۆڵێكی زۆریان هه‌یه له‌ده‌رخستن‌و سه‌رنج راكێشی چاوه‌كانت، بۆیه گرنگیان پێبداو بیان پارێزه، ئه‌وه‌ش بزانه ته‌مه‌نی هه‌ر تاڵێكی مووی ده‌مووچاو له‌نێوان سێ بۆ پێنج مانگدایه‌و پاش ئه‌وه هه‌ڵده‌وه‌رێت. باشتره‌پابه‌ندبیت به‌م رێنماییانه‌وه:\nبۆ گرنگیدان به‌برژانه‌كانت كارێكی باش ده‌كه‌یت ئه‌گه‌ر به‌رده‌وام ئه‌و خۆراكانه بخۆیت كه ڤیتامینه جۆربه‌جۆره‌كانیان تێدایه، هه‌مان كات خۆت به‌دوور بگره له‌به‌كارهێنانی به‌رده‌وامی ماسكارا، هه‌رگیز پێت وانه‌بێت بڕینی به‌شێكی مووی برژانگ یارمه‌تی ده‌دات بۆ ئه‌وه‌ی گه‌شه‌ی زیاتر بكات، به‌پێچه‌وانه‌وه به‌ته‌واوی لاوازی ده‌كات.\nچاره‌سه‌ر بۆ رێگه‌گرتن له‌هه‌ڵوه‌رینی مووی برژانگ:\nشه‌وانه به‌زه‌یتی باده‌م برژانگه‌كانت چه‌ور بكه‌و بۆ خواره‌وه‌و سه‌ره‌وه به‌فڵچه‌یه‌ك بیانجوڵێنه.\nئه‌و ماسكارایه هه‌ڵبژێره كه ماده‌ی ڤیتامینی تێدایه‌و برژانگ به‌ته‌ڕی ده‌هێڵێته‌وه.\nچاویلكه‌ی دژه خۆر به‌كاربهێنه بۆ ئه‌وه‌ی تیشكی هه‌تاو كاریگه‌ری نه‌خاته سه‌ر برژانگه‌كانت.\nكه ماسكارات به‌كارهێنا سێ تا چوار چین له‌برۆكانتی بده، با لێدانی هه‌رجارێك بۆ جارێكی تر ماوه‌ی له‌نێواندا هه‌بێت تا تاڵه‌كانی برژانگت وشك ببنه‌وه‌و پێكه‌وه نه‌نوسێن، پاشان به‌فڵچه‌یه‌كی بچووكی تایبه‌ت دایبهێنه.\nپاش ته‌واوبوونی ئه‌و هه‌نگاوه‌ی پێشوو، قه‌ڵه‌مێكی چاو به‌هێواشی به‌سه‌ر به‌شی بنچینه‌ی برژانگدا بهێنه‌و له‌گۆشه‌ی نزیك لوته‌وه ده‌ست پێبكه بۆ به‌شی ده‌ره‌وه‌ی چاو، ئه‌م هه‌نگاوه برژانگه‌كانت رێك‌و جوانتر ده‌كات.\nئاماده‌کردنی // لێوژه\nدروست كردنى گـــــــــــول لە گۆرەوی مندال\nسلاوتان لێبێت هاورییان بۆ ئەم جارە دروست كردنی گوڵم بۆ ئامادەكردوون لە گۆرەوی منداڵ زۆر ئاسانەو لە هەمان...


ئەم خۆراکانە هۆکارن بۆ دروستبوونی غازاتی ناوسک\n18/9/2021 06:02 PM\nغازاتی ناوسک یەکێک لە حاڵەتە ئازاردەرەکانە بۆ هەر مرۆڤێک. ئەگەر لەو کەسانەن کە زوو زوو تووشی ئەم دۆخە دەبن واباشە بە سەرنجێکی زیاترەوە خۆراکەکانتان هەڵبژێرن، چونکە ئەم کێشەیە پەیوەندیی راستەوخۆی بە سیستمی خۆراکەوە هەیە. لەدرێژەدا بەشێک لەو خۆراکانەی خواردنەکەیان دروستبوونی غازاتی ناوسکی لێدەکەوێتەوە، دەخەینە بەر باس.\nخۆراکە سوێر و ئامادەکان: ئەو خوێیەی لە ناو فاست فوودەکاندا هەیە دەبێتە هۆی گیرخواردنی ئاو لەناو گەدەدا و هەر بۆیە ئەم جۆرە خۆراکانە دەخۆن بەخێرایی هەست بە تینوویەتی دەکەن. ئەو ئاوەی لە گەدەدا پەنگی خواردووە دەبێتە هۆی دروستبوونی غازاتی ناوسک و ئاوسانی دەست و قاچ. کەوابوو خۆراکێک هەڵبژێرن کە سودیۆمی کەمتر تێدا بێ.\nشیرەمەنی: ئەو لاکتۆزەی لەناو شیرەمەنیدا هەیە هۆکارە بۆ دروستبوونی غازاتی ناوسک و هەندێک کەس کە ناتوانن ئەم لاکتۆزە هەرس بکەن. بۆ چارەسەرکردنی ئەم کێشەیە دەتوانن شیری بێ لاکتۆز بخۆن یان حەبی لاکتید بەکار بێنن.\nئەو خۆراکانەی پڕاوپڕن لە کاربۆهیدرات: شیرنەمەنی، پیتزا، سپاگێتی و پاستا پڕاوپڕن لە گگلیکۆژێن. بۆ هەر گرام گلیکۆژێن، جەستە 3 گرام ئاو پاشەکەوت دەکات و ئەمەش هۆکارە بۆ ئاوسان و دوستبوونی غازاتی ناوسک.\nبەشێک لە سەوزەواتەکان: کەلەرمی بروکلی، کەلەرمی برۆکسێل و کاهوو خاوەنی کۆمەڵێک شەکری وردن و هەرسکردنەکەی بۆ هەندێک کەس ئەستەمە و غازی گەدە بەرهەم دێنێت. ناکرێ بڵێین ئەم سەوزەواتانە بەکار مەهێنن بەڵام دەتوانن ئاستی بەکارهێنانیان کەم بکەنەوە.\nدانەوێڵە: زۆر خواردنی فاسۆلیا و نیسک لە یەک ژەم خوردندا بە ئەگەری زۆر دروستبوونی غازاتی ناوسکی لێدەکەوێتەوە. کەوابوو هەوڵ بدەن بڕێکی کەمتر دانەوێڵە لە سیستمی خۆراکەکەتاندا بگونجێنن.


كۆمه‌ڵه‌ی مافی مرۆڤی کوردستان » کرماشان: کوشتنی گەنجێکی خوێندکار لە لایەن هێزە ئەمنییەکانی کۆماری ئیسلامی ئێران بە نهێنی\nکرماشان: کوشتنی گەنجێکی خوێندکار لە لایەن هێزە ئەمنییەکانی کۆماری ئیسلامی ئێران بە نهێنی\nڕۆژی پێنجشەممە ٢٩ی جۆزەردانی ٢٧٢٠ی کوردی، لە لایەن ئیدارەی ئیتلاعاتی حکوومەتی کۆماری ئیسلامی ئێران بە بنەماڵەی گەنجێکی ٣٢ ساڵ تەمەنی خەڵکی جوانڕو بە ناوی ” خەلیل مورادی” هەواڵی مردنی کوڕەکەیان کە لە ڕووداوێکی هاتووچۆدا بووە پێڕاگەیاندا.\nبە گوێرەی هەواڵەکە: لە لایەن ئیدارەی ئیتلاعاتی حکوومەتەوە بە بنەماڵەی ناوبراو ڕاگەیەندرا بوو کە کوڕەکەتان لە ڕووداوێکی هاتووچۆدا مردووە هەروەها هەڕەشەیان لێکردوون کە لەم بارەوە بە هیچ شێوەیەک نابێ لێدوان بدەن.\nشیاوی باسە کە: سەرچاوەیەکی متمانەپێکراو بۆ کۆمەڵەی مافی مرۆڤی کوردستانی ئاشکرا کردووە؛ مردنی ئەم گەنجە کە خوێنداری دەرمانسازی زانکۆی زانستی پزیشکی کرماشان بوو بە هۆی ئەشکەنجە لە ئیدارەی ئیتلاعاتی حکوومەت لە کرماشان و له بێدەنگی ڕاگەیاندنەکان هاتۆتە ئاراو.\nجێی بیرهێنانەوەیە کە : خەلیل مورادی لە ڕێکەوتی خەزەڵوەری ٢٧١٨ی کوردی، لە لایەن هێزە ئەمنییەکانی کۆماری ئیسلامی ئێرانەوە دەستبەسەر و تا ماوەیەکی درێژ لە دەستبەسەری و لێپرسینەوەی له ژوورە تاکەکەسییەکانی ئیدارەی ئیتلاعات بە بنەماڵەکەی هیچ زانیارییەک ڕانەگەیەندرا. دایکی ئەم خوێندکارە گەنجە کە تووشیبووی نەخۆشی دڵە، چەندد جار بۆ وەرگرتنی زانیاری چارەنووسی کوڕەکەی سەردانی ئیدارەی ئیتلاعاتی حکوومەتی کردبوو بەڵام هەرجارەو بە وتنەوەی ئەم دەستەواژەیە “هێشتا کارمان لە گەڵی کۆتایی نەهاتووە” ڕووبەڕوو دەبوونەوە.


تەندروستی ...هۆکاری لاوازی سێکسی دۆزرایەوە\nتەندروستی ...هۆکاری لاوازی سێکسی دۆزرایەوە\nهەندێک رێنمایی گرنگ هەیە پێویستە ئەو خانمانەی دەیانەوێت منداڵیان ببێت لەبەرچاوی بگرن، هۆشیاری سێکسی و تێگەیشتن لە میکانیزمە بایەلۆژییەکانی جەستە پێویستە بۆ ئەوەی بە زووترین کات و بە سەرکەوتووی دووگیانوون روبدات.\nجانی وایت، پسپۆڕی بواری تەندروستی سێکسی لە بابەتێکی تێروتەسەلدا دەربارەی دووگیانی و ئەو فاکتەرانەی پەیوەستن بە دروستبوونی کۆرپە، رێنمایی دەدات بەو کەپڵانەی دەیانەوێت منداڵیان ببێت کە هەوڵ بدەن لەسەر گەدەی بەتاڵ سێکس بکەن.\nوایت لە بابەتەکەیدا باس لەوە دەکات کە سوڕی مانگانە و هێلکەدانان لە ئافرەتاندا بە شێوەیەکی ورد لە لایەن هۆرمۆنە جیاوازەکانی جەستەوە رێکخراوە و هەر ناهاوسەرنگییەک و تێکچوونێکی رێژەی هۆرمۆنەکان کێشەی تەندروستی سێکسی لێ دەکەوەێتەوە.\nپرۆسەکانی خوارندن و هەرسکردنیش لە رێی هۆرمۆنی جۆراوجۆرەوە رێکخراون و بە تایبەتی لە کاتژمێری پاش خواردنی خوانێکدا رێژەی هۆرمۆنەکانی هەرسکردن بەرزترینن.\nبە گوێرەی رێنماییەکەی وایت، ئەگەر دەتەوێت بە زووترین کات دووگیان ببیت، ئەوە باشترە ئەم دوو پرۆسە هۆرمۆنییە لەیەک کاتدا روونەدەن، واتە هەوڵ بدە چەند کاتژمێرێک پێش سێکس نان نەخۆیت.\nئه‌م بابه‌ته 84456 جار خوێنراوه‌ته‌وه


تاران ئارامه و ده‌سه‌ڵاتداران پـشـتڕاستی ده‌که‌نه‌وه به سه‌دان که‌س ده‌سـتگیرکراون\nی مانگی شه‌ش ٢٢, ٢٠٠٩\nپایته‌ختی ئێران ئه‌مڕۆ دووشه‌ممه‌ش گرژی و ئاڵۆزی پـێوه دیاره به‌ڵام ئارامه، هیچ ڕاپـۆرتێـک سه‌باره‌ت به ڕوودانی خۆپـیشـاندانی گه‌وره و توندوتیژی له‌سه‌ر شه‌قامه‌کان نه‌دراوه، له‌و چه‌شنه‌ی که له دوای هه‌ڵبژاردنه‌کانی 12 ی ئه‌م مانگه‌ی سه‌رۆکایه‌تی له‌و شـاره ڕوویاندا.\nلایه‌نگرانی حسێن موسه‌وی داوا له خه‌ڵـکی ده‌که‌ن کڵۆپی ئۆتۆمبیله‌کانیان هه‌ڵـبکه‌ن وه‌ک نیشـانه‌یه‌ک بۆ ده‌ڕبڕینی ناڕه‌زایی.\nڕادیۆی سه‌ر به ده‌وڵه‌تی ئێران ئه‌مڕۆ دووشه‌ممه ڕایگه‌یاند به لانی که‌م 457 که‌س ڕۆژی شه‌ممه ده‌سـتگیرکراون، ئه‌و ڕۆژه‌ی که تیایدا به‌هۆی پـێـکدادانی نێوان خۆپـیشـانده‌ران و هێزه‌کانی ئاسایش به لانی که‌م 10 که‌س کوژران.\nسوپای پاسـدارانیش له ڕاگه‌یاندنێـکدا که ڕۆژی دووشه‌ممه له ماڵپه‌ره‌که‌یدا بڵاوکرایه‌وه هۆشـداری داوه و گوتوویه‌تی سـوپاکه‌یان به گوته‌ی خۆیان به شـێوه‌یه‌کی شـۆڕشـگێڕانه ڕووبه‌ڕووی ئه‌و که‌سـانه ده‌بێته‌وه که قانون پـێشـێـل‌ده‌که‌ن. ده‌سه‌ڵاتداران خۆپـیشـاندانی سه‌ر شه‌قامه‌کانیان قه‌ده‌غه‌کردووه.\nبه‌پـێی ئاماره فه‌رمیـیه‌کان تا ئێسـتا ژماره‌ی ئه‌و که‌سـانه‌ی له توندوتیژیـیه‌کانی پاش هه‌ڵـبژاردنه‌که کوژراون گه‌یشـتۆته 17 که‌س. ڕاپـۆرتی دیکه‌ش هه‌ن ده‌ڵێن ژماره‌که زۆر له‌وه زیاتره، به‌ڵام ئه‌و ڕاپـۆرتانه پـشـتڕاست نه‌کراونه‌ته‌وه.\nهاوکات میدیاکانی ده‌وڵه‌تی ئێران ڕایانگه‌یاند که‌وا شورای نیگه‌هبان سه‌لماندویه‌تی له ده‌یان شـاردا ساخته‌کاری له ده‌نگدانه‌که‌دا کراوه.\nته‌له‌فیزیۆنی Press TV ی ئێرانی ڕۆژی یه‌کشه‌ممه له‌سه‌ر زاری گوته‌بێژی شورای نیگه‌هبان بڵاویکرده‌وه که‌وا ژماره‌ی ده‌نگده‌ران له 50 شـاری ئێراندا زیاتر بووه له ژماره‌ی ئه‌و که‌سـانه‌ی مافی ده‌نگدانیان هه‌یه، وه زیاتر له 3 ملیۆن ده‌نگ جێی گومانن.


باشی و خراپییەكانی گێڕی دەستی – ئۆتۆمبێل\nسەرەتاسەنتەری خزمەتگوزاریباشی و خراپییەكانی گێڕی دەستی\nئۆتۆمبێلسلایدەرهەلبژاردەی کریارانسەنتەری خزمەتگوزاریهەواڵ 2019/07/29\nلە بەرواری 2019/07/29 لە 11:03 am\nئەگەرچی ئەمڕۆ گێڕی ئۆتۆماتیك، لە پیشەسازی ئۆتۆمبێلدا بەربڵاوترینە، بەڵام ئەمە وای نەكردووە كە خواست لەسەر گێڕی دەستی كەم بێتەوە، تائێستاش زۆرن ئەوانەی كە ئەم جۆرە گێڕەیان لا پەسەندە.\nلەم بابەتەدا بە چەند خاڵێك باشی و خراپییەكانی گێڕی دەستی دیاریی دەكەین.\nباشییەكانی گێڕی دەستی\n– چێژی لێخوڕین: ئەو ئۆتۆمبێلانەی گێڕی دەستین، بە هەڵمەتتر و بە گوڕ ترن لە ئاژووتندا و شۆفێر چۆنی بوێت بەو جۆرە ئۆتۆمبێلەكەی لە ژێر فەرمانی دایە.\n– ئاسانی لە چاككردنەوەدا: پێكهێنەرەكانی گێڕی دەستی سادە و ساكارن، لە دۆخی زۆر تایبەتدا نەبێت، چاكردنەوەیان زۆر كات ناخایەنێت، تەنانەت گەر شۆفێر شارەزا بێت، خۆی توانای بە سەر چاككردنەوە و گۆڕینی هەندێك پارچەیدا هەیە.\n– تەمەن درێژی ڕۆنەكەی: ڕۆنی بزوێنەر و پێكهاتەكانی تری گێڕ (سیوەیل، هایدرۆلیك) لە ئۆتۆمبێلی گێڕی دەستیدا تەمەنی زیاترە.\n– كەمخەرجی لە سوتەمەنیدا: ئۆتۆمبێلی گێڕی دەستی، كەمتر سووتەمەنی سەرف دەكات بەراورد بەو ئۆتۆمبێلانەی كە ئۆتۆماتیكن، بە پێی لێكۆڵنەوەكان، هەر ئۆتۆمبێلێكی ئۆتۆماتیك بەراورد بە گێڕی دەستی بە ڕێژەی %15 سووتەمەنی زیاتر سەرف دەكات.\n– هەرزان لە نرخدا: ئۆتۆمبێلی گێڕی دەستی بەراورد بە هاوتا ئۆتۆماتیكییەكەی لە نرخدا هەرازانترە.\nخراپییەكانی گێڕی دەستی\n– زەحمەتی فێربوون: بۆ ئەوانەی لە سەرەتای شۆفێریدان فێربوونیان بە گێڕی دەستی قورس و ئاستەمە.\n– هەستانەوە: بۆ هەندێك ناوچە لە دۆخی هەستانەوەدا بە تایبەت كە شەقام پاڵەپەستۆی لەسەرە، هەستانەوە و گۆڕینی گێڕ زەحمەت و مەترسیدارە.\n– نەهامەتی قاچی چەپ: بەردەوام كلاج كردن بۆ گۆڕینی گێڕ كارێكی دوبارە و قورسە، هەمیشە ئەو شۆفێرانەی گێڕی دەستی بەكار دەهێنن هەست بە ئازاری قاچی چەپیان دەكەن.


بەرپرسانى پێشمەرگە لە کەرکوک پلانى نوێى شەڕکردنى داعش ئاشکرادەکەن\nفەرماندەکانى هێزى پێشمەرگە، ئاماژە بەوەدەکەن داعش پلانى شەڕکردنى لە دەوروبەرى کەرکوک گۆڕیوە و پێشمەرگەش سەرقاڵى چاودێریکردنى پلانە نوێکانى ئەو رێکخراوەیە .\nشوان حەمەغەریب فەرماندەى لیواى 2 ى هێزى پێشمەرگە لە رۆژئاواى کەرکوک، ئاماژەى بەپلانە نوێکانى داعش کرد و بە دەنگى ئەمەریکاى راگەیاند"داعش دەیەوێت مەفرەزەى بچوکى چەکدار دزە پێبکاتە ناو شارەکان و لە ناو شارەکاندا پشێوى دروست بکات ، پاشان هێرش بکاتە سەر سەنگەرەکانى پێشمەرگە."\nوتیشى"داعش تواناى هێرشى راستەوخۆى بۆسەر سەنگەرەکانى پێشمەرگە نەماوە بۆیە پلانى شەڕ کردنى گۆڕیوە."\nبەپێى زانیاریەکانى دەنگى ئەمەریکا، ژمارەیەک مەفرەزەى بچوکى داعش لەگوندەکانى رۆژئاواو و باشورى کەرکوک بینراون کەبەناوچەکەدا سوراونەتەوە، پێشمەرگە لەحاڵەتى ئامادەباشیدایە و چاودێرى جم و جۆڵى ئەو مەفرەزە چەکدارانە دەکات ، کەیەکێک لەو مەفرەزانە دوێنێ بەچەکى قەناس تەقەیان لەسەنگەرەکانى پێشمەرگە لەباشورى\nکەرکوک کرد و بەو هۆیەوە پێشمەرگەیەک گیانى لەدەستدا.\nعەقید روکن تاریق ئەحمەد جێگرى لیواى 9 ى هێزى پێشمەرگە لەباشورى کەرکوک، بەدەنگى ئەمەریکاى راگەیاند"داعش مەفرەزەى بچوکى هەیە و ناو بەناو دێنە نزیک سەنگەرەکانى پێشمەرگە ، بەچەکى قەناسى دەستکردى خۆیان تەقە لەپێشمەرگە دەکەن."\nبەپێى وتەى بەرپرسانى ئەمنى ناردنى زیاتر لە 100 چەکدار بۆ ناو شارى کەرکوک لەلایەن داعشەوە لەچەند هەفتەى رابردوودا ، بەشێک بووە لەپلانە نوێکانى ئەو رێکخراوە کە دایڕشتووە بۆ بەرەنگاربوونەوەى پێشمەرگە و هێزە عێراقیەکان.


هاوكاری مرۆی هاوڵاتیانی یەمەن دەكرێت\nهاوكاری مرۆی هاوڵاتیانی یەمەن دەكرێت\nبه رواری داگرتن : 2018-05-29 12:33\nناوەندی ھەواڵەكان - بانكی دونیا و نەتەوە یەكگرتوەكان بەهانای هاوڵاتیانی یەمەن دەچەن تاكو لە كارەساتی برسێتی ڕزگاریان بكەن هەر ماڵێكی یەمەنی 30 دۆلاری پێدەدرێت.\nبانكی دونیاو نەتەوە یەكگرتوەكان هاوكاری یەمەنیەكان دەكەن تاكو لە برسێتی ڕزگاریان بكەن بۆ هەر خانەوادەیەك 30 دۆلار دابین دەكەن. هەروەها ڕێكخراوی مافی مندالان لە نەتەوە یەكگرتوەكان (UNICEF) 5،1 ملیۆن دۆلار یارمەتی دەدات. لە یەمەن چوار ساڵە بەردەوام شەڕ هەیە بەهۆی ئەو شەڕەی وڵاتەكەی گرتۆتەوە زیاتر لە 10 هەزار كەس گیانیان لە دەستداوە، ملیۆنان كەس ماڵەكانی خۆیان جێ هێشتون.\nبەپێی ڕاپۆرتی نەتەوە یەكگرتوەكان 22 ملیۆن لە یەمەن پێویستیان بە یارمەتی خۆراكە وڵاتەكە لە خراپ ترین گوزەرانە.\nبەرپرسانێ یونسێڤ ڕایانگەیان بۆ هەرمالێك 30 دۆلار دابەش كراوە بەسەر 9 خانەوادە، هاوڵاتی بەمەش دەتواننن بەشێكی كەم پێداویستیەكانیان بەدەست بێنن. بۆ مانگی ئاب هەر مالەو 30 دۆلاری بەسەر دابەش دەكرێت، هەروەها لە پێشتریش 30 دۆلاریان پێدابون.\nملیۆنێك دۆلار بۆ هاوكاری یەمەن\nمانگی سوری توركیا و دەزگا خێر خوازیەكانی قەتەر بۆ هاوكاری مرۆی یەك ملیۆن دلار یارمەتی دەدەن. هەروەها ڕێكەوتنامەی یارمەتی لە نێوان مانگی سوری توركیا بە سەرپەرشتی كەڕەم كنك وە دەزگای خێرخوازی قەتەر بەسەر پەرشتی فەیسەل ڕەشید فاهیدە لە ئەستەمبۆل واژۆ كرا.\nلە چوار چێوەی ئەو ڕێكەوتنە بڕیار درا بە یارمەتی دانی هاوڵاتیانی یەمەن لە ڕوانگەی خۆراك و تەندروستی، هەروەها لە شاری ئەدنەی یەمەن نەخۆشخانەیەك بەناوی سەدەقە دروست بكرێت بۆ ئەوەی چارەسەری 50 هەزار نەخۆش بكات، هەروەها خۆراك بەسەر 10 هەزار شوێنی پێویست دابەش دەكرێت. (İLKHA)\nبليته كان یەمەن،بسیێتی،هاوكاری،خۆراك،شەڕ،چارەسەر


چوار کۆڵبەری دیکە بوون بە قوربانی/ ئاماری کوشتاری کۆڵبەران لەماوەی ئەمساڵدا - كۆمه‌ڵه‌ی مافی مرۆڤی کوردستان\n۲۰ی خەزەڵوەری ئەمساڵ، لە مەریوان «سنووری ناوبەری ڕۆژهەڵات وباشووری کوردستان» هێزە سنوورییەکانی کۆماری ئیسلامی ئێران گرووپێک کۆڵبەریان کردە ئامانج وبەهۆی ئەم دەسڕێژیەوە کۆڵبەرێک بە ناوی «غالب کویک» خەڵکی گوندی «دزەوەن» کوژرا.\nلەلایەکی دیکەوە لە ورمێ «سنووری نێوان ڕۆژهەڵات و باکووری کوردستان» بەهۆی تەقەی هێزە سنوورییەکان لە کۆڵبەران، کۆڵبەرێکی کورد بەناونیشانی «ماهیر شینی کوڕی عوسمان تەمەن ۲۸ ساڵ» بەگرانی بریندار بوو.\nلەدرێژەی کوشت وبڕی کۆڵبەرانی کورد لە سنووری شپیرانی سەڵماس «سنووری ناوبەر ڕۆژهەڵات و باکووری کوردستان» هێزە سنووریەکانی ئێران کۆڵبەرانی کوردیان کردە ئامانج وبەهۆی ئەم تەقەوە کۆڵبەرێکی دیکەی کورد بەناونیشانی «محەممەد وەلی پوور کوڕی حەسەن» پای بەگرانی بریندار بوو.\nهەروەها لە پیرانشار «سنووری ناوبەری ڕۆژهەڵات و باشووری کوردستان» کۆڵبەرێکی کورد بەناونیشانی «سەتار مەولایی» لەلایەن هێزەکانی سنوورپارێزی کۆماری ئیسلامی ئێرانەوە کرایە ئامانج وشانی بەرفیشەک دەکەوێ و بەگرانی بریندار دەبێ.\nبەپێی ڕاپورتی ناوەندی ئاماری کۆمەڵەی مافی مرۆڤی کوردستان، لەسەرتای ساڵی ۲۰۱۸ وە تائێستە ۱۲۹ کۆڵبەر گیانیان لە دەست داوە و بریندار بوون. بەپێی ئەم ئامارە ۵۱ کۆڵبەر کوژراون و ۷۸ کۆڵبەریش بریندار بوون.\n← Previous تراژێدیای خۆکوژی درێژەی هەیە/ ئاماری خۆکوژی لە ڕۆژهەڵاتی کوردستان\nهاووڵاتییەکی هەولێری لە سێدارە درا/ ئاماری هاووڵاتییانی کوردی لەسێدارە دراو Next →\nکەیهان موکەڕەم ئەنبی لە زیندانی ئێران دەستی دایە مانگرتن لە خواردن


پەیامی پیرۆزبایی لە بزوتنەوەی گۆڕانەوە\nبە بۆنەی جەژنی رەمەزانی پیرۆزەوە، بزوتنەوەی گۆڕان پیرۆزبایی ئاراستەی مسوڵمانان و کوردستانیان و هاوڵاتیانی هەرێمی کوردستان دەکات.\nلە پەیامەکەدا هاتوە؛ هیواخوازین خوای گەورە رۆژوو و خواپەرستی هەمو لایەک قبوڵ بکا، ئەم بۆنە پیرۆزەش هۆکاری چەسپاندنی ئاشتی کۆمەڵایەتی، ئارامی، چارەسەرکردنی کێشەکان و تێپەڕاندنی قەیرانی دارایی و ئابوری بێت.\nبزوتنەوەی گۆڕان لە پەیامەکەیدا ڕایدەگەیەنێت: ئەرکی هێزە سیاسیەکانە ئەم بۆنە ئاینیە وەک دەرفەتێک سەیر بکەن بۆ پتەوکردنی پەیوەندیە سیاسیەکان و زاڵبون بەسەر کێشە و ئاڵنگارییەکان، بە ئاراستەی پەیڕەوکردنی چاکسازی گشتگیر.\nبە بۆنەی جەژنی رەمەزانی پیرۆزەوە، پیرۆزباییەکی گەرم ئاراستەی مسوڵمانان و کوردستانیان و هاوڵاتیانی هەرێمی کوردستان دەکەین، هیواخوازین خوای گەورە رۆژوو و خواپەرستی هەمو لایەک قبوڵ بکا، ئەم بۆنە پیرۆزەش هۆکاری چەسپاندنی ئاشتی کۆمەڵایەتی، ئارامی، چارەسەرکردنی کێشەکان و تێپەڕاندنی قەیرانی دارایی و ئابوری بێت.\nئەگەرچی جەژن بۆنەی خۆشی دەربڕینە، جگەلە بایەخە ئاینیەکەی، هۆکاری بەیەکگەیشتی زیاتری خەڵک و توندوتۆڵکردنەوەی پەیوەندیەکان و بەهێزکردنەوەی روحیەتی لێبوردەییە، بەڵام بەداخەوە، بەهۆی بڵاوبونەوەی ڤایرۆسی کۆرۆنا؛ هاوڵاتیان لەم کاتەدا وەک پێویست ناتوانن سروتە ئاینی و کۆمەڵایەتیەکان جێبەجێ بکەن.\nئومێد دەکەین، ئەم جەژنە پیرۆزە، سەرەتای کۆتایی ناخۆشیەکان و تەنگوچەڵەمەکانی کۆمەڵگای مرۆڤایەتی و عێراق و هەرێمی کوردستان بێت. لەسەر ئاستی عێراق هەمو هەنگاوەکان بۆ رێککەوتنێکی هاوسەنگ بێت لەگەڵ بەغدا بەشێوەیەک ماف و بەرکەوتە داراییەکانی خەڵکی هەرێم پارێزراو بێت.\nلە ناوخۆی هەرێمیشدا، ئەرکی هێزە سیاسیەکانە ئەم بۆنە ئاینیە وەک دەرفەتێک سەیر بکەن بۆ پتەوکردنی پەیوەندیە سیاسیەکان و زاڵبون بەسەر کێشە و ئاڵنگارییەکان، بە ئاراستەی پەیڕەوکردنی چاکسازی گشتگیر.\n٢٣ی ٥ی ٢٠٢٠


زەکات لە ڕووى زمانەوانى و زاراوەى شەرعدا ماناى چیە؟: ماڵپەڕی وەڵامەکان\nزەکات و سەرفیترەپێناسە و حوکمى زەکاتزەکات لە ڕووى زمانەوانى و زاراوەى شەرعدا ماناى چیە؟\nزەکات لە ڕووى زمانەوانى و زاراوەى شەرعدا ماناى چیە؟\n* لە ڕوی زمانەوانیدا: بریتییە لەزیاد بوون و گەشە كردن ، هەرشتێك ژمارەو شێوەی زیادو گەورە بێت پێ‌ی دەوترێت (زكا) بۆ نمونە: دەوترێ (زكا الزرعُ) كە زەرعاتەكە گەشەی كردو گەورە بوو .\n* لە ڕووی زاراوەی شەرعدا : بریتییە لە دەركردنی ئەو بەشە ماڵەی كە شەرع فەرزی كردوە لە ماڵێكی دیاری كراو بۆ كۆمەڵێكی دیاری كراو.\nوە پەیوەندی نێوان هەردوو پێناسەكە دیارو ئاشكرایە ، ئەگەر چی لەڕوی دەرەوە زەكات دەكردن كەم بوونی ماڵە ، بەڵام شوێنەوارو كاریگەریەكەی دەبێتە هۆی زیاد بونی ماڵ و جێگیر بونی؛ چونكە خوای گەرە دەرگای وای لێ دەكاتەوە بە هۆی زەكات دەركردنەوە بۆ پەیدا كردنی ڕزق كە بەخەیاڵیشیدا نەدەهات . خوای گەورە دەفەرموێ :\n(وَمَا آتَيْتُمْ مِنْ رِباً لِيَرْبُوَ فِي أَمْوَالِ النَّاسِ فَلا يَرْبُو عِنْدَ اللَّهِ . وَمَا آتَيْتُمْ مِنْ زَكَاةٍ تُرِيدُونَ وَجْهَ اللَّهِ فَأُولَئِكَ هُمُ الْمُضْعِفُونَ) (سورة الروم:39).\nواتە: ئەو زەكاتەی كە دەری دەكەن لە ماڵەكەتان وەمەبەستان خوایە ؛ ئەوا چەند جارە خوای گەورە ئەو ماڵە زیاد دەكات وە دەفەرموێت :\n( وَمَا أَنْفَقْتُمْ مِنْ شَيْءٍ فَهُوَ يُخْلِفُهُ وَهُوَ خَيْرُ الرَّازِقِينَ) (سورة سـبأ:39).\nواتە: ئەوەی دەیبەخشن لەڕێ‌ی خوا ئەوا پەروەردگار بۆتان لەجێ دادەنێتەوە؛ چونكە باشترین رزق دەرە.\nوەهەروەها زەكات دەبێتە هۆی زیاد بونی ئیمانی خاوەنەكەی؛ چونكە زەكات دەركردن یەكێكە لەكردەوە باشەكان كە باوەڕ زیاد دەكەن ؛ وەهەروەها دەبێتە هۆی زیاد بونی ڕەوشتی جوان وفراوانی دڵ ودەرون وڕوناكی وئارام گرتن ودووربون لە دڵەڕاوكێ .\n(فقه العبادات-185).ابن عثيمين.\nحوکمی خێر و صەدەقەی کەسی قەرزار دەرکردنى زەکات پێش هاتنى کاتى خۆى سزاى ئەو کەسانە چۆنە کە زەکات نادەن؟ مەرجەکانی واجب بوونی زەکات ئەوەى زەکات نادات حوکمى چیە؟ وە لەسەر کێ واجبە؟ وە زەکات لە چی و چی دەدرێ؟ وە چۆن زەکاتی ئاڵتون و پارە بدەین؟\nسەردان: ١,٧٩٣ بەش: پێناسە و حوکمى زەکات\nپرسیاری دواترحوكمى زەكاتی دانەوێڵە ، وە لە چ بەروبومێکدا زەکات هەیە؟پرسیاری پێشترحیكمەتی مانەوە لە مزگەوت ( الإعتكاف ) بۆ چیە؟


ڕاوێژکاری دارایی کازمی: بەپێی پێشبینییەکان نرخی نەوت دەگاتە زیاتر لە 65 دۆلار\nڕاوێژکاری دارایی مستەفا کازمی، ئەمڕۆ دووشەممە 4ی کانونی دووەم ڕایگەیاند کە دەکرێت بە چەند ڕێگایەک کورتهێنانی بودجە پڕبکەینەوە، یەکێک لەوانە بەرزبوونەوەی نرخی نەوتە.\nلە لێدوانێکیدا بۆ ئاژانسی هەواڵی فەرمیی (ئەلعێراقییە)، مەزهەر محەمەد ڕایگەیاند، “بە چەند ڕێگایەک دەتوانین کورتهێنانی بودجە لە ساڵی 2021دا چارەسەر بکەین لەوانەی بەرزبوونەوەی نرخی نەوت، کەمکردنەوەی خەرجی وەک جێگرەوەیەک بۆ قەرزکردن”.\nئەو راوێژکارەی کازمی ئاماژەی بەوەشکردووە، “پێشبینی دەکەن لە بەهاری ئەمساڵدا نرخی نەوت بەرزببێتەوە بۆ زیاتر لە 65 دۆلار بۆ هەر بەرمیلێک، دوای ئەوەی ڕێکار و مەرجەکانی سەر گواستنەوە هەڵدەگیرێت و دۆخی جیهان بەرەو باشتربوون دەچێت”.\nمەزهەر محەمەد باسیلەوەکردووە کە ئەو زیادەیەی ئۆپیک لەماوەی پێشوودا بڕیاری لەسەردا کە بڕەکەی 500 هەزار بەرمیلە لە ڕۆأێکدا ئاماژەیە بۆ زیادبوونی خواست لەسەر نەوت.\nڕاوێژکارەکەی کازمی ڕاشیگەیاندووە، ڕێژەی %30 کۆی دانیشتووان لە عێراق هەژارن، زۆرینەیان ئەوانەن کۆچیان کردووە یان کارەکانیان لەدەستداوە.\nخێزانێکی کورد لە ئەگەری دیپۆرتکردنەوەیان لە تورکیاوە مەترسی لەسەر ژیانیان دروست دەبێت\nدابەشكردنی نەوت ڕاگیرا و تەنها نیوەی بەنزینەكەی بەغدادیش دەنێردرێت\nلەناوەڕاستی ئەم هەفتەیەوە دابەشكردنی نەوتی سپی بەسەر ماڵاندا ڕاگیراوە، نە حكومەتی هەرێم ئەو نەوتە دابیندەكات كە بەڵێنی دابوو،…\nنرخی نەوت تاڕادەیەك بە بەرزی ماوەتەوە\nنرخی نەوتی خاو لە جیهاندا بۆ ئەمڕۆ بە بەرزی ماوەتەوە، یەكێك لە هۆكارەكانی ئەوەش بۆ زیادبوونی ڕێژەی كوتانی…\nئێران: عێراق دەستی بە دانەوەی قەرزەکانی کردووەتەوە\nوتەبێژی وەزارەتی دەرەوەی ئێران ئەمڕۆ دووشەممە 8ی ئازار ڕایگەیاند کە عێراق دەستیکردووە بە دانەوەی قەرزەکانی ئێران. لە کۆنگرەیەکی…


هەڵكردنی بایەكی بەهێز كۆنترۆڵكردنی ئاگرەكەی توركیای ئەستەمكردووە\n03/08/2021 1111 جار خوێندراوه‌ته‌وه\nبەرپرسانی توركیا ڕایدەگەیەنن؛ ئاگرەكەی توركیا تادێت بەرفراواتنر دەبێت هێشتا نەیان توانیوە كۆنترۆڵی بكەن، ئەوەش بەهۆی هەڵگردنی بایەكی بەهێز لە ناوچەكانی ئاگرەكەدا.\nڕۆژی 28ی مانگی ڕابردوو، ئاگرێک لە ناوچەی مەناڤگاتی سەربە پەرێزگای ئەنتالیا لە تورکیا کەوتەوە، بەهۆی کۆنترۆڵنەکردنیەوە ئاگرەکە تەشەنەی کرد و بە زویی ناوچە گەشتیارییە بەناوبانگەکانی تورکیای گرتەوە و ئەمڕۆ ئاگرەكە پێینایە ڕۆژی حەوتەمییەوە و بەپێی دواین ئامارەكانی توركیا، ئاگرەكە لە 31 شوێنی شەش پارێزگا بەردەوامە.\nبەکر پاکدەمیرلی، وەزیری کشتوکاڵ و دارستانی تورکیا ڕایگەیاند:لە 32 پارێزگا 137 شوێن ئاگرەكە كۆنترۆڵكراوە و لە ئێستادا 31 شوێنی شەش پارێزگا ئاگرەكە بەردەوامە.\nشەوی ڕابردوو، بەهۆی ئاگەكەوە ناوچەكانی گوندۆر موشی سنوری ئەنتالیا و میلاس و سەیدی كەمەر لە سنوری موغلا چوڵكران، دانیشتوانی ئەو ناوچانە لە ڕێگای دەریاوە ڕزگار كران، ئاگرەكە ڕێگا وشكانییەكانی گرتبویەوە.\nبەڕێوەبەری گشتی دارستانەكانی توركیا: هەڵكردنی بای بەهێز كارەكانی ئێمەی زەحمەت كردووە و نەمانتوانیوە پێش لە ئاگرەكە بگرین.\nتائێستا زەر و زیانەكانی ئاگرەكە ئاشكرا نەكراوە، بەڵام بەشێكی زۆری ناوچە گەشتیارییەكانی توركیای گرتووە و زیانی گەورەی پێگەیاندوون.


ئەردۆغان گلەیی لە ئەمریکا و ڕووسیا دەکات\nئەحمەدی حاجی ڕەشید بۆ مەسرور بارزانی: بەکام یاسا داهاتی باجتان زیادکردووە؟\nبرایان هۆک: ئامادەین سزاکانی سەر ئێران لاببەین\nڤاڵڤێردی لە پێش یاریەكەی سۆسیداد چی وت؟\nوەزیری پێشووی بەرگری ئەمریکا: دەبوایە وەڵامی ئێرانمان بدایەتەوە\n07.11.2019 11:08 PM\nرەجەب تەیب ئەردۆغان، سەرۆک کۆماری تورکیا\nسەرۆک کۆماری تورکیا دەڵێت: ئەمریکا و ڕووسیا بەڵێنەکانییان لەبارەی سووریاوە نەبردووەتەسەر، ئاماژە بەوەشدەکات: تورکیا دووبارە پێداچونەوە دەکات بەڕێککەوتنەکان.\nرەجەب تەیب ئەردۆغان، سەرۆک کۆماری تورکیا لە کۆنفرانسێکی رۆژنامەوانیدا وتی: بەهۆکاری ئەوەی شەڕڤانەکان لەو ناوچەیە نەکشانەوە کە لەسەر بنچینەی رێککەوتنەکەی ئەنقەرە لەگەڵ واشنتن و مۆسکۆ دیاریکرابوو، شەڕ بەردەوامە.\nدەشڵێت: دوای ١٢٠ کاتژمێری ئاگربەستی ئەمریکا و ١٥٠ کاتژمێری ڕووسیا، هێشتا یەپەگە لەناوچەکان نەکشاونەتەوە.\nئاماژەی بەوەشکرد: پێویستە لە ماوەی ٦ مانگ تاوەکو ٢ ساڵدا پلانی ناوچەی ئارام لە سووریا جێبەجێبکرێت بۆ ئەوەی سوورییەکانی دانیشتووی تورکیا لەو شوێنە نیشتەجێ بکات.\nسەباره‌ت به په‌یوه‌ندیه ته‌له‌فۆنییه‌كه‌ی له‌گه‌ڵ دۆناڵد تره‌مپ، ئەردۆغان رایگه‌یاند "شەوی رابردوو لەگەڵ بەڕێز ترەمپ قسەمکرد، لەو ناوەدا لەگەڵ بەڕێز پوتینیش گفتوگۆ دەکەم و هەڵسەنگاندن لەسەر دۆخەکە دەکەم".


دادگایەکی ئەمەریکا بڕیار دەدات کۆمپانیایەک 2.1 ملیار دۆلار بدات بۆ قەرەبووکردنەوەی 22 ژن\nی مانگی شه‌ش ٢٥, ٢٠٢٠\nدادگایەکی پـیاداچوونەوە لە ویلایەتی میزوری ئەمەریکا بڕیاری داوە کۆمپانیای "جۆنسن ئاند جۆنسن" 2.1 ملیار دۆلاربدات بۆ قەرەبووکردنەوە 22 ژن لە بەرامبەر تووشبوونیان بە نەخۆشی شێرپەنجە لە ئاکامی بەکارهێنانی بەرهەمەکانی ئەم کۆمپانیایە.\nدادگای پـیاداچوونەوەی ڕۆژهەڵاتی میزوری لە بڕیارەکەیدا دەڵێت کۆمپانیای Johnson & Johnson تاوانبارە بەوەی لەسەر بەرهەمەکانی نەینووسیبوو ماددەی تێدایە کە ڕەنگە هۆکاری تووشبوون بە نەخۆشی شێرپەنجە بێت، ئەمەش لە ئەنجامی کەمتەرخەمیـیە یان بە مەبەست نەنووسراوە. دەشڵێت ئەو زیانانەی بەر ئەو ژنانە کەوتوون تەنیا دارایی نیـین، بەڵکو جەستەیـیشن.\nپارێزەرانی ژنەکان دەڵێن بەم بڕیارە هەر یەک لەو ژنانە یان کەسوکاریان بە لایەنی کەم بە 25 ملیۆن دۆلار قەرەبوو دەکرێنەوە. هەندێک لەو ژنانە بەهۆی نەخۆشیـیەکەیانەوە لە ژیاندا نەماون.\nئەم کۆمپانیایە کە بەرهەمەکانی لە سەرانسەری جیهان دەفرۆشرێن، نزیکەی 9 هەزار سکاڵای یاسایی لەسەر تۆمارکراوە بەهۆی ئەو ماددەی ئەسبستەی لە دروستکردنی بەرهەمەکانی بەکاری دەهێنێت، دەڵێن تووشی نەخۆشی شێرپەنجە دەکات. بەڵام کۆمپانیاکە ڕەتیدەکاتەوە بەرهەمەکانی هۆکاری شێرپەنجە بن.


وتووێژ:خوێنبۆری - ویکیپیدیا، ئینسایکڵۆپیدیای ئازاد\nداتاشینی وشەی تێکەڵاو (لێکدراو)، کاتێک وشەیەکی جوان، سادە، زووفام، کوردی و لەباری وەک ڕەگ لە هەوێڵدایە، چ کارێکە؟ تۆ بزانە ئەم وشەیە چۆن لە وشەلێبوونەوەدا دەلەنگێت؟!\nپێشنیار دەکەم ئەم پەڕەیە بە سەرناوی ڕەگ تۆمار بکرێ و ئەگەر وشەی (خوێنبۆری)ش بەڕاستی لە باشووری کوردستان تەشەنای کردووە، ئیرجاع بدرێتە سەر ڕەگ.\nجا هەر گیاندارێک بە پێی زنجیرە و پێکهاتەی لەشی دوو یان چەن جۆر ڕەگی هەیە، بۆ وێنە لە گیانەوەرێکی وەک مرۆڤ سێ جۆر ڕەگ لە ئارادایە:\nسوور ڕەگ یانخوێنهێن\nشین ڕەگ یان خوێنبەر\nسپی ڕەگ یان لیمفی\nخۆ دزینەوەی زمانی کوردی لە زمانەکانی ئێرانی، بە تایبەت فارسی، لە شێوازی داتاشینی وشە، هەڵەیەکی بەدئەنجامە کە بەداخەوە بڕێک لە هاواڵان تووشی بوون و زیانێکی زۆر بە زمان دەگەیێنن. لە سەرخۆ جوونی زمان لە ئاست هیچ زمانێکیش دروست نییە، دیارە مەبەست زمانی کوردییە و دەبێ بە ئەندازەی سوودمەند بوونیان بۆ زمانی کوردی ڕوویان تێ بکرێت، هەموومان باش دەزانین کە نزیکترین زمان بە کوردی، فارسییە، نەک ئینگلیسی، عەرەبی، ترکی و ،،،. هەڵبەت هەر کام لە بارێکەوە سەرچاوەی گرنگن بۆ زمان، بەتایبەت ئینگلیسی کە لە زانستی سەردەمدا قسەی یەکەم دەکا. بەسپاسەوە، ڕای خۆتان دەربڕن Aminijian (لێدوان) ١١:٥٨، ١٢ی کانوونی دووەمی ٢٠١٤ (UTC)\nمن بەڕاستی نازانم برایانی باشوو ئەمە دەڵێن یان نا. باوەڕ ناکەم ئەو وشەیە لای ئەوان باو نەبێ. خۆ ئەگەر باو بێ ئەوە دروست نییە وشەی بۆ دابتاشین. لە کوردی لای ئێمە ئەم وشەیە لقوپۆپیشی زۆرە. بۆ نموونە دەڵێن ڕەگبەڕەگ بوون (en:Sprain). پێم وایە وشەی «ڕەگەز»یش ھەر لەمەوە ھاتووە. ئەگەر باوە لە باشوور ئەوە من لەگەڵ گواستنەوەم. سپاس.--چالاک وتووێژ ١٢:١٣، ١٢ی کانوونی دووەمی ٢٠١٤ (UTC)\nمام @Broosk: بۆ ئاگاداری.--چالاک وتووێژ ١٨:٢٧، ١٩ی شوباتی ٢٠١٤ (UTC)\nمامە چالاک سووپاس بۆ ئاگادارکردنەوەم. ئێستا کتێبی زیندەزانی پۆلی ١٢ لەبەردەستمە کە دانراوە لەلایەن حکوومەتی هەرێمی کوردستان. ئێمە بە Blood Vessels دەڵێین لوولەکانی خوێن/لوولەی خوێن. لەویش بچووکتر Blood Capillaries ـە کە پێی دەڵێین موولوولەکانی خوێن. ڕەگ وشەیەکی ناسراو نییە لای ئێمە لەوبوارەدا.\nبەڵام من لەگەڵ کاک ژیاندا زۆر هاوڕام و دەمێکە ئەمەوێت ئەو باسە بکەینەوە کە هیچ عەیبە نییە ئەگەر وشەکانمان لە فارسی یان عەرەبی یان تورکییەوە وەرگرتبێت. ئینگلیزی بەو زەبەلاحێتییەی خۆیەوە زۆرێک وشەکانی هی خۆی نییە، یان لاتینە یان گریکە یان ئەڵمانییە یان فەڕەنسی یان ئیسپانییە یان زمانێکی ترە. من پێم وا نییە ئەمە جێی شەرم بێت، زمان بەوە پێش دەکەوێت کە داتاشین لە زمانەکانی ترەوە بکرێت، ئێمە گەر هەوڵ بدەین وشە بۆ هەموو شتێک لەدەستپێکەوە دابتاشین، هەرگیز تەواو نابین! من پێم جوانە ئەم هەستە نەتەوایەتییە بەرزەمان هەبێت، بەڵام دەبێت لەگەڵیشیدا عاقڵانە کار بکەین. دەستتان خۆش بێت و ماندوو نەبن.\nمن وشەی ڕەگ ـم پێ باش نییە، لەبەر ئەوە نا کە لای ئێمە باو نییە، بەڵکو لەبەرئەوەی کە واتاکەی، بەلای منەوە، نەگوونجاوە. --برووسک (لێدوان) ١٩:٠٢، ١٩ی شوباتی ٢٠١٤ (UTC)\nسپاس. منیش دژی ئەوەم ھەموو شتێک دەبێ کوردی بێ و لە کتێب و شیعر و شاعیریشدا بە باشی ئاماژەم پێکردووە.--چالاک وتووێژ ٢٠:٠١، ١٩ی شوباتی ٢٠١٤ (UTC)\nوەرگیراو لە «https://ckb.wikipedia.org/w/index.php?title=وتووێژ:خوێنبۆری&oldid=397476»\nئەم پەڕەیە دواجار لە ٢٠:٠١ی ١٩ی شوباتی ٢٠١٤ نوێ کراوەتەوە.


عێراقیەکان دەڵێن بە دەنگۆكان و پروپاگەندەی داعش ناخەڵەتێن\nداعش چەند وێنەیەکی کۆن بڵاودەکاتەوە لە هەوڵێکدا بۆ چاندنی ترس و گرنگتر دەركه‌وتنی لەکاتێکدا كاریگه‌ری و پشتیوانی دارایی لە عێراقدا کەمدەبێتەوە.\nباڵی پروپاگەندەی داعش سكرینشۆتی ڤیدیۆیەكی بڵاوکرده‌وه کە کوشتنی جوتیارێك نیشاندەدات لەمساڵدا لە ئەنبار، لەکاتێکدا لەڕاستیدا داعش وێنەکەی لە 2018 گرتووە. [وێنەكه له‌ڕێی دەزگای دژە تیرۆریزمی عێراق لەسه‌ر تویتەر]\nبەهۆی بەرزبوونەوەی هێرشەکانی ئەمدواییەوە لە سه‌رانسه‌ری عێراقدا، رێکخراوی "دەوڵەتی ئیسلامی" (داعش) هەوڵدەدات دەنگۆ و پروپاگەندە بڵاوبکاتەوە تا سەر لە خەڵكی عێراق بشێوێنێت.\nبەڵام دەزگای دژە تیرۆریزمی عێراق دەستبەجێ درۆکانی داعش پوچەڵدەکاتەوە و عێراقیەکان دەڵێن بەوە ناخەڵەتێن.\nداعش لە سەرەتای ئایارەوە هێرشەکانی زیادکردووه، بازگە ئەمنیەکانی لە شارۆچکە دوورەدەستەکانی پارێزگاکانی دیالە و سەلاحەدین کردۆته ئامانج لەگەڵ بیابانەکانی ئەنبار و نەینەوا.\nبەرپرسی هێزی خێڵەکی فوراتی باڵا لە خۆرئاوای ئەنبار، عەقید موسا سەنەد کەربولی بە دیارونای وت هاوکات، ژمارەیەك ئەکاونتی تۆڕە کۆمەڵایەتیەکان دەرکەوتوون كه زانیاری هەڵە بڵاودەکەنەوە لە هەوڵێکدا بۆ سەرلێشێواندن و بێورەکردنی خەڵك.\nهێزێکی خێڵەکی لە خۆرئاوای ئەنبار ئۆپەراسیۆنێکی ئەمنی ئەنجامدەدات بە یارمەتی کەسانی ناوچەکە لەم وێنەیەدا کە 23 ئازار بڵاوکراوەتەوە. [خاوەنی وێنە: هێزی فوراتی باڵا]\nوتی لەنێو ئەو پروپاگەندانەدا كه بڵاودەکرێنەوە لەسەر ئینتەرنێت ئەو چیرۆکانەن کە دەڵێن هەزاران ئەندامی داعش دزه‌ده‌كه‌نه نێو وڵاتەکە لە سوریاوە و لە بیابانی خۆرئاوای ئەنباردا جێگیرده‌بن، بەتایبەتی لە دەشتی حوران و قەزف و حوسەینیات.\nکەربولی وتی ئەم زانیاریە "بێ بنەمایە" و هیچ نییە جگە لە "هەوڵێك بۆ بڵاوکردنەوەی ترس لەنێو مەدەنیەکاندا و فشاری دەروونی بۆ سەریان و بۆ سەر هێزە ئەمنیەکان".\nوتی: "سنووری سوریا زۆر درێژە و هەرچەندە کامێرای وزەبین و پەرژین و بازگەی چاودێری لێ جێگیرکراوە، هێشتا هەندێك رووداو دەبینیت کە تێیاندا تیرۆریستان جارناجار دزەدەکەن، بەڵام ئەمە سنووردارە و تەنیا کاتێك روودەدات کە کەشوهەوا خراپ بێت."\nوتی هێزە ئەمنیەکانی عێراق "ناهێڵن ئەم دزەکارانە له ئه‌منییه‌تدا بمێننەوە و حەشارگەی پارێزراو بۆخۆیان دروستبکەن، لەبەرئەوەی ئەشکەوت و دۆڵەکان لە قوڵایی ناوچەکانی بیاباندا بە وردی دەپشکنرێن".\nکەربولی وتی لەئێستادا تیرۆریستان زۆر لاوازترن لەوکاتەی هەڵمەته تووندوتیژه‌كانیان له گه‌رمه‌یدا بوو لە 2014 و ناتوانن لەڕێگەی پروپاگەندە و جەنگی دەروونییەوە خۆیان بەهێزبکەن و ورە بەدەستبهێننەوە بۆ دوایین ئۆپەراسیۆنەکانیان.\nداعش هەواڵی ساختە بڵاودەکاتەوە\nدەزگای دژە تیرۆریزم لەسەر ئه‌كاونتی خۆی له تویته‌ر لە 15 ئایار رایگەیاند كه زیاد لە 6,000 تۆڕی کۆمەڵایەتی سەر بە ماشێنی پروپاگەندەی داعش لەسەر تویتەر وەستێنراون لەنێوان 1 ئازار و 30 نیساندا.\nدەزگای دژە تیرۆریزم ئاماژەیکرد بە چەندین دۆخ کە تێیدا داعش هەواڵی ساختە و دەنگۆ بڵاودەکاتەوە لەسەر تۆڕە کۆمەڵایەتیەکان.\nبۆنمونە، باڵی پروپاگەندەی داعش سكرینشۆتی ڤیدیۆیەكی بڵاوكرده‌وه كه تێیدا کوشتنی جوتیارێك نیشاندەدات لە ئەنبار و دەڵێت هاوکاریی هێزە ئەمنیەکانی کردووە.\nداعش وێنه‌كه‌ی پۆستكردووه وه‌ك ئه‌وه‌ی ئه‌مساڵ روویدابێت. به‌ڵام دەزگای دژە تیرۆریزم لە تویتێکدا لە 17 ئایار رایگەیاند كه راستییه‌كه ئەوەیە داعش وێنەیەکی 2018ی بەکارهێناوە.\nگروپەکە هەمان تاکتیکی بەکارهێنا لە شوێنێکی دیکە و وێنەی مەدەنیەکی بێتاوانی بڵاوکردەوە کە تۆمەتبارکرابوو بەوەی ئەندامێکی هێزەکانی پێشمەرگەیە و لە 2020 گیراوە و کوژراوە. دووبارە، دەزگای دژە تیرۆریزم رایگەیاند كه راستیەکەی ئەوەیە ئەو قوربانیە لە وێنەیەکی دیکەدا دەردەکەوێت کە گروپەکە لە 2018 بڵاویکردۆتەوە.\nوتەبێژی دەزگای دژە تیرۆریزم، سەباح نوعمان وتی: "بڵاوکردنەوەی دووبارەی ئەم رووداوانە لە بڵاوکراوەکانی ئەمدواییانەدا بەشێكە لە هەوڵە تیرۆریستیەکان بۆ سەرلێشێواندنی جەماوەر... و فشاری دەروونی بۆ سەریان."\nوتی داعش ڤیدیۆی کۆن و وێنە و هەواڵی کۆن و بڵاوکراوەی ساخته پۆستده‌كات تا کاریگەرییەکی زیاتر ببەخشێتە ئۆپەراسیۆنیەکانی ئەمدواییەی وه‌ك لە کاریگەریی راستەقینەیان، "لەکاتێکدا راستیەکەی چەند ئۆپەراسیۆنێکی ترسنۆکانەن کە لە شوێنە دوورەدەستەکان روویانداوە و لە رووماڵی ئەمنییەوە دووربوون".\nوتیشی: "داعش ناتوانیت هیچ دەستکەوتێك بەدەستبهێنێت، چونکە هێزەکانمان لەم چەند ساڵەی دواییدا پێشڕەویی باشیان بەدەستهێناوە و داتابەیسێکی گەورەیان لەسەر تیرۆریستان و چالاکیەکانیان دروستکردووە و خەڵك چیتر باوەڕ بە پروپاگەندە ساختەکانیان ناکەن."\nداعش ناتوانێت كات بگەڕێنێتەوە دواوە\nسەرچاوە ئەمنیەکان وتیان پروپاگەندە تیرۆریستیەکانی دیکە بریتین له‌و دەنگۆیانه‌ی گوایه داعش ئامادەکاری دەکات بۆ هەماهەنگیکردنی چەند ئۆپەراسیۆنێکی بەرفراوان بۆ گرتنی ناوچەی نوێ.\nله‌نێو ئه‌و دەنگۆیانه‌دا كه بڵاوکراونەتەوە ئه‌وه‌یه كه گوایا ئەندامانی داعش هەوڵی چەکداماڵینی خێڵە عێراقیەکان ده‌ده‌ن لە ئەنبار بەوەی بیانکڕنەوە بە بڕێکی زۆر پارە، کە لەلایەن سەرچاوەکانی بەرپرسانی خێڵەکیەوە نکۆڵییان لێکراوە.\nوتەبێژی فەرماندەیی ئۆپەراسیۆنە هاوبەشەکان، لیوا تەحسین خەفاجی بە دیارونای وت: "ئەم هەواڵە ساختەیە و هیچ ئاماژه‌یه‌كمان لانییە بەوەی ئەو رووداوانە روویاندابێت."\nوتی: "ئەو گروپە تیرۆریستیە لە دۆخێکی دارایی خراپدایە بەهۆی لەدەستچوونی سەرچاوە داراییەکانی و لەدەستدانی تواناکانی، هەربۆیە ناتوانن چەك بکڕن و پشتیوانان بە پارە رابکێشن."\nخەفاجی وتی: "باندەکانی داعش بنکەی پشتیوانی جەماوەرییان لەدەستداوە لەو شارانەی لە تیرۆریستان رزگارکراون لەوکاتەوەی خێڵ و دانیشتوانی ئەم ناوچانە زۆر زیانیان کرد بەهۆی غه‌درلێكردن و تاوانەکانی ئەم گروپەوه لەگەڵ پێشێلکارییە تۆقێنەرەکان و ئاوارەكردنی بەزۆر و وێرانكردنی گەڕەکەکانیان."\nرەعد فەهداوی، دانیشتوویه‌كی 43 ساڵی رەمادی، وتی داعش "هێشتا تۆڕە کۆمەڵایەتیەکان بەکاردەهێنێت بۆ برەودان بە درۆکانی و بڵاوکردنەوەی دەنگۆ خراپەکارەکانی".\nبە دیارونای وت: "خەڵك هۆشیارترن و دەتوانن جیاوازی بکەن لەنێوان راستی و دۆردا و چیتر ناخەڵەتێن بەو جۆرە شتانە."\nمحەمەد خەلیل، 39 ساڵ، کە لە گەڕەکی زوهوری موسڵ دەژی، وتی: "داعش خۆی لەسەر فێڵ و درۆ بنیاتناوە... و کاتی خۆی سەرکەوتوو بوون لە خۆ گەورەکردن بە تۆقاندنی خەڵکی ناوچەکە، بەڵام ئەمجارە کاریگەر نابێت."\nزیاد عومەر، 32 ساڵ، کە دانیشتوویەکی دیکەی موسڵە، وتی: "داعش ناتوانێت كات بگەڕێنێتەوە ئەمجارە."\nبە دیارونای وت: "خەڵك سەرکۆنەی کردوون و ئایدۆلۆژیاکەیان رەتدەکەنەوە. ناخەڵەتێین بە هەواڵەکانیان و سوورین لەسەر پشتیوانیكردنی هێزە ئەمنیەکانیانمان لە ئەرکەکانیاندا بۆ تێکشكاندنیان."


شازادە هاری ئالودەبوون بەتۆڕە كۆمەڵایەتییەكان بەمەترسی دەزانێت\nشازادە هاری هۆشداری ئەوەی دا كە ئالودەبوون بە تۆڕە كۆمەلایەتیەكان مەترسیدارترە لە خواردنەوەی كحول و ماددە هۆشبەرەكان، ئەمەش لە میانی گفتوگۆیەكدا بوو دەربارەی تەندروستی عەقڵیەتی گەنجان.\nلە سەردانیكردنیدا بۆ بارەگای رێكخراوی (یانج مین كریستیان) ی قازانج نەویست لە رۆژئاوای لەندەن، چاوی كەوت بە نوێنەرانی رێكخراوە خێرخوازەكانی تایبەت بە تەندروستی عەقڵیەتی گەنجان.\nرۆژنامەی دەیلی مەیل ی بەریتانی لە زاری ئەمیر هاریەوە گواستویەتیەوە ، كە تۆڕە كۆمەڵایەتیەكان لە ماددە هۆشبەرو كحولیەكان مەترسیدارترن، چونكە هیچ رێساو رێكخستنێكی بۆ دیارینەكراوە. بەڵام ئێمە لە قۆناغێكی باشداین بەوەی ئەوانەی لێرەین هەلی لەبەردەستدایە بۆ هێنانەدی گۆڕانكاریەكی راستەقینە بۆ ئەوەی گەنجان كەمتر بە مۆبایلەكانیانەوە پەیوەست بن.\nئەوەشی روون كردۆتەوە، چۆن ئەیانەوێت دەتوانن پەیوەست بن مۆبایلەكانیانەوە، بەڵام دەبێ پەیوەندی مرۆییش نەپچڕێنن، چونكە ئەگەر ئەمە نەبێت كەسێكی تری نابێت قسەی لەگەڵدا بكات لەكاتی رووبەرووبونەوەی كێشەیەكی دیاریكراودا، تەنها شوێن پەنای بۆ دەبات ئینتەرنێتە؛ لەوێش رەنگە توشی خراپ مامەڵە كردن و ئازاردان ببێتەوە. پاشان وتی : هەریەكە لە ئێمە تەندروستی عەقڵی خۆی هەیە، هەندێ تەندروستی عەقڵی باشەو هەندێكیش خراپ، ئەگەر بێت و بەدەست خراپی تەندروستی عەقڵیەوە بناڵێنی، ئەوا كاریگەری دەكاتە سەر هەموو ئەوانەی لەدەوربەرتن.\nهاری ئاماژەی بۆ ئەوە كرد پێویستە فۆكەس بخرێتە ئەو چیرۆكە سەركەوتوانەی كە گەنجان تیایدا توانیویانە بەسەر كێشە عەقڵیەكانیدا زاڵ بن، ئەوەشی روون كردەوە چاوی بە چەندین گەنج كەوتوە كە توانیویانە بەسەر كێشەكانیاندا سەركەوت و ئێستا ژیانێكی ئاسایی بەسەر دەبەن.\nجێگای ئاماژەیە كردنەوەی هەژماری وەمیر هاری و هاوژینەكەی لەسەر ماڵپەڕی ئەنیستاگرام بە پۆست كردنی چەند وێنەیەك لە رۆژی سێ شەممەدا، یەك ملیۆن كەس سەردانیان كردوە بە ماوەیەكی كەم لە كردنەوەی هەژمارەكە، تاكو رۆژی چوارشەممە ژمارەی ئەوانەی سەردانی هەژمارەكەیان كردوە گەیشتۆتە سێ ملیۆن كەس.


لە رێگای ئەوورپادا 20 هەزار كەس گیانیان لەدەست داوە – تۆڕی میدیایی خەڵک\nلە رێگای ئەوورپادا 20 هەزار كەس گیانیان لەدەست داوە\n2020/11/15 - 2:30 PM\nڕۆژی ٥ شەممە، ژمارەیەك كۆچبەر لە ژێرئاوكەوتنی بەلەمەكەیاندا لە نزیك سنوری لیبیا و لە دەریای ناوەڕاستدا گیانیان لەدەستدا، بەلەمەكە لە لیبیاوە دەرچووە و لە نزیك سنوری خەمسدا ژێرئاوكەوتووە.\nدەزگای لوتكە بۆ كاروباری پەنابەران لە راگەیەنراوێكدا بڵاویكردەوە، لەم ساڵدا چەندین جار ڕووداوی ژێرئاوكەوتنی بەلەم لە دەریای ناوەڕاستدا ڕووی داوە، و بەلەمەكان لە لیبیا و تونسەوە بەڕێدەكەون و بە ڕێگایەكی مەترسیداردا تێدەپەڕن تەنها بۆ گەیشتن بە ئەوروپا. لە دوایین ڕووداودا ژمارەیەك كۆچبەر بوونە قوربانی ڕێی ئەوروپا و ماسیگرەكان و پاسەوانانی سنورەكە بەدوای ڕزگاربووەكاندا گەڕاون.\nبەلەمەكە ١٢٠ گەنج و منداڵ و ئافرەتی تێدا بووە، و ٤٧ كەس ڕزگاركراوە و ٣١ تەرمیش دۆزراوەتەوە. لە چەند ڕۆژی پێشوودا، بە لایەنی كەمەوە ١٩ كەس خنكاون كە دوو منداڵیشیان تێدابووە.\nبەپێی ئەو ئامارانەی دەست دەزگای لوتكە كەوتووە، لە ٧ ساڵی ڕابردوودا زیاتر لە ٢٠ هەزار كەس گیانیان لەدەستداوە. تەنها لەم ساڵدا ٩٠٠ كەس لە دەریای ناوەڕاستدا گیانیان لەدەستداوە، لە سەرەتای تشرینی یەكەمدا ٨ ڕووداوی ژێرئاوكەوتنی بەلەم لە دەریای ناوەڕاستدا ڕوویداوە.\nپەرلەمانی كوردستان لەسەر موچە كۆدەبێتەوە\nجۆری دووەمی كۆرۆنا لە وڵاتێكی دیكەى ئەوروپی تۆمار كرا\nد. سامان بەرزنجی: بە هەستیاريیەوە دەڕوانینە جۆری نوێی ڤایرۆسی كۆرۆنا\nبەناوبانگترین ڕەنگی ئۆتۆمبێل بۆ ساڵی 2020 دیاریی دەكرێت


زیاتر لە 2 هەزار پارچە زەوییە\nبڕیارە زیاتر لە 2 هەزار پارچە زەوی بەسەر زیندانیانی سیاسی و کەسوکاری شەهیدان و ئەنفالکراوانی سنوری ئیدارەی گەرمیان دابەشبکرێت.\nبەرزان كەریم بەڕێوەبەری گشتی شارەوانییەكانی گەرمیان لەو بارەیەوە تایبەت بە ناس كورد-ی ڕاگەیاند: "لە 7ی ئەم مانگەوە بە چەند قۆناغێک دەستدەكرێت بە دابەشكردنی 2 هەزار و 250 پارچە زەوی، کە بەسەر زیندانانی سیاسی و کەسوکاری شەهیدان و ئەنفالکراوانی سنوری گەرمیاندا دابەشدەکرێت".\nبەڕێوەبەری شارەوانییەکانی گەرمیان وتیشی، لە قۆناغی یەکەمدا 7ی ئەم مانگە 400 پارچە زەوی لە قەزای كفری و 8ی مانگیش 350 پارچە زەوی لە ناحیەی ڕزگاری لە ڕێی تیروپشکەوە دابەشدەكرێن و پاشان وردبینی بۆ ناوەكان دەكرێت.\n"بڕیاری دابەشكردنی ئەو زەوییانە بە فەرمانی ئەنجومەنی وەزیرانی هەرێمی كوردستان، لە مانگی شوباتی ساڵی 2018 دەرچووە، واژووی قوباد تاڵەبانی جێگری سەرۆكی حکومەتی لەسەرە" بەرزان کەریم وای وت.\nئاشکراشی کردووە، ئەو فەرمانە بۆ دابەشكردنی زیاتر لە 11هەزار پارچە زەوییە بۆ تەواوی هەرێمی کوردستان، لەو ژمارەیەش 2 هەزار و 250 پارچە زەوی بۆ زیندانیانی سیاسی و کەسوکاری شەهیدان و ئەنفالکراوانی گەرمیان دانراوە.\nهەسەدە بە فەرمی سەرکەوتنی بەسەر داعشدا ڕاگەیاند\n2019.03.23 - 15:30\nئەندامێکی ئەنجومەنی سیاسیی هاوپەیمانی پێشنیار دەکات یەکێتی ببێتە ئۆپۆزسیۆن\n2019.03.18 - 15:41


خۆکوژی ژنێکی بیست ساڵ تەمەن لە سەقز - كۆمه‌ڵه‌ی مافی مرۆڤی کوردستان\nیەکشەممە 9ی سەرماوەزی 2720ی کوردی، ژنێکی گەنجی خەڵکی سەقز بە ناونیشانی” گوڵاڵە. خ” دەستی دایە خۆکوژی و کۆتایی بە ژیانی خۆی هێناوە.\nگوڵاڵە خ دانیشتووی گوندی گوێزەی سەر بە مێرەدێی شاری سەقزە، ناوبراو 20 ساڵی تەمەنە و لە ڕێی خۆهەڵواسینەوە دەستی داوەتە خۆکوژی. تا کاتی ئامادە کردنی ئەم هەواڵە زانیارییەک لەمەڕ هۆکاری خۆکوژی ئەم ژنە دەست نەکەوتووە.\nشیاوی باسە کە بنەماڵەی ئەم کچە گەنجە هەوڵیان داوە کە هۆکاری ئەم خۆکوژییەی گوڵاڵە وەشارەن و وەکوو ڕاوەستانی دڵ ڕایبگەیەنن، بەڵام دواتر پەسەند کراوە کە ناوبراو خۆی کوشتووە و هۆکاری مردنی خۆهەڵواسین بووە.\nبە پێی داتاکانی ناوەندی ئاماری کۆمەڵەی مافی مرۆڤی کوردستان لە سەرەتای ساڵی نوێی زاینییەوە تا ئێستە و بەهەژماری ئەم حاڵەتەوە 37 ژن خۆیان کوشتووە یان کوژراون.\n← ژنێکی تەمەن 31 ساڵ لەلایەن دوو براکەیەوە کوژرا\nلەتیف عەبدی پێویستە خویی بۆ تێپەراندنی حوکمەکەی بە زیندان بناسێنێ →


وەزیری بەرگری توركیا: لە تشرینی یەكەم دەست بە دانانی سیستمی ئێس 400 دەكەین\nخلوسی ئاكار، وەزیری بەرگری توركیا رایگەیاند؛ سنورداركردنی پێدانی سیتسمی بەرگری ئاسمانی لەلایەن هاوپەیمانانەوە بە توركیا، ناچاری كردوین سیستمی ئێس 400ی روسی بكڕن كە لەمانگی تشرینی یەكەمی داهاتو دەست بە دانانی سیستمەكە دەكەین.\nئاوێنە: خلوسی ئاكار، ئەمڕۆ هەینی لەمیانی چاوپێكەوتنێكیدا لەگەڵ ئاژانسی ئەنادۆڵی توركی رایگەیاند كە وڵاتەكەی سورە لەسەر هەنگاوەكانی بۆ كڕینی سیستمی بەرگریی ئاسمانی ئێس 400ی روسی.\nوتیشی"كڕینی ئێس 400ی روسی بژاردەی ئێمە نەبوە بەڵكو لەڕوی ناچارییەوە بوە."\nهێمای بۆ ئەوەش كرد كە لە مانگی تشرینی یەكەمی ئەمساڵەوە دەست دەكەن بە دانانی سەكۆكاكی سیستمی ئێس 400 لەتوركیاو لەئێستادا كار لەسەر كێشانی نەخشەی ئەو شوێنانە دەكەنەوە كە سەكۆكانی سیستمەكەی تێدا جێگیردەكەن.\nوتیشی"سورین لەسەر ئەنجامدانی گرێبەستی هاوبەشیی بۆ گواستنەوەی تەكنەلۆژیای پیشەسازی بەرگریی بۆ وڵاتەكەمان، بێزاربوین لەوەی وەك بازاڕێكی ئەو پیشەسازییانە بمێنینەوە."\nئەوەشی وەبیرهێنایەوە كە لەگەڵ هەڵایسانی قەیرانی سوریا لە ساڵی 2011، وڵاتەكەی داوای لە ناتۆ كردوە كە سیستمی پاتریۆت لەتوركیا جێگیربكات بۆ روبەڕوبونەوەی ئەگەری هەر مەترسییەك.\nباسی لەوەش كرد كە ویلایەتە یەكگرتوەكانی ئەمریكاو ئەڵمانیاو هۆڵەند بۆ ماوەیەك ئەو سیستمەیان نارد بەڵام دوایی كشاندیانەوە بەڵام ئیسپانیاو ئیتاڵیا بەشدارن لە بەهێزكردنی توانا بەرگرییە ئاسمانییەكانی توركیادا.\nئەوەش لەكاتێكدایە كە بەرپرسانی ئەمریكا هۆشداریان داوە كە ئەگەری سەپاندنی سزا بەسەر توركیادا هەیە ئەگەر بێتو سیستمی ئێس 400ی روسی بكڕێت.\nلەبارەی نیگەرانییەكانی ئەمریكاوە، وەزیری بەرگری توركیا رایگەیاند كە وڵاتەكەی ئامادەیە گفتوگۆی تەكنیكی لەوبارەیەوە لەگەڵ ئەمریكا بكات بۆ ڕەواندەوەی نیگەرانییەكانی ناتۆ لەپەیوەست بە دانانی سیستمی ئێس 400 لەسەر خاكی توركیا.\nزیانی تەقینەوەكەی بەیروت دەگاتە نزیكەی 15 ملیار دۆلار\nحكومەتی لوبنان نوێترین ئاماری قوربانیانی تەقینەوەكەی بەیروتی ئاشكراكرد \nژمارەی قوربانییانی تەقینەوەكەی بەیروت لە بەرزبوونەوەدایە


ئەندامێكی دەستەی سەرۆكایەتیی پەرلەمانی ئێران ئاشكرایكردووە، ئەمریكا لەڕێی داخستنی باڵیۆزخانەكەیەوە لە بەغداد “پیلانگێڕی”یەكی نوێی بەدەستەوەیە.\nعەلی ڕەزا، ئەندامی دەستەی سەرۆكایەتیی پەرلەمانی ئێران سێشەممە 6ی تشرینی یەكەم ڕاگەیاندووە، “ئەمریكا كە بڕیاری داوە باڵیۆزخانەكەی لە بەغداد دابخات، لە هەوڵی پیلانگێڕییەكی نوێیە بە مەبەستی دروستكردنی ئاڵۆزی لە عێراق”.\nئەو بەپرسە ئێرانییە ئەوەشی خستوەتەڕوو، ئەمریكییەكان دەیانەوێت پەیكەری حكومەتی عێراق بگۆڕن، ئەوەش بە هەماهەنگی هاوبەشە ئەوروپییەكانیان.\nعەلی ڕەزا ئەوەشی ڕاگەیاندووە، “ئەمریكا بەهیچ جۆرێك نایەوێت عێراق بەجێبهێڵێت لە ئەگەری داخستنی باڵیۆزخانەكەشی، بەڵكو ئامانجیانە بیگوزانەوە بۆ هەولێر بۆ ئەوەی كێشەی ئەمنی دروستبكەن”.\nئەمریكا بەبیانووی بەردەوامی بە ئامانجكردنی باڵیۆزخانەكەی لە ناوچەی سەوزی بەغداد و نێردە دیپلۆماتكارەكانی لە عێراق، لەڕێی وەزری دەرەوەی وڵاتەكەیەوە هەڕەشەی داخستنی باڵیۆزخانەكەی لە بەغداد كردووە.


ميدیاتێک نوێترین پڕۆسێسەری خۆی ڕاگەیاند بە خێرایی زیاتر لە ۲.٥ گێگاهێرتز و بە پشتگیریکردنی (Double Camera). – کەی ئای تی ئێن\nرەقەکاڵا 8, شوبات 2017\nمیدیاتێک نوێترین پڕۆسێسەری خۆی له خێزانی پی ئاشکرا کرد بە ناوی هێلیۆ پی ۲٥. پڕۆسێسەرەکە بنچینە کراوە لەسەر جۆری octa-core ARM Cortex-A53 بە تەکنەلۆژیای ۱٦ نانۆمەتر، کە وا له پڕۆسێسەرەکە دەکات %۲٥ باشتر و بەهێزتر بێت، ئەویش بە خێرایی ۲.٥ گێگاهێز.\nپڕۆسێسەرە نوێیەکە پارێزگاری ژیانی پاتری دەکات و پشتگیری چەندان تایبەتمەندی تر دەکات، بە تایبەتی لە کامێرای مۆبایلەکاندا. میدیاتێک ڕایگەیاندووە کە پڕۆسێسەرە نوێیەکەیان پشتگیری تەواوی ڕوونیە بەرزەکانی کامێراکانی زیاتر له ۲٤ مێگاپێکسڵ دەکات، جا یەک کامێرا بێت یاخوود دوو کامێرا (لە دواوە).\nپشتگیری تایبەتمەندی تایبەت بە ڕەنگ دەکات لەو مۆبایلانەی خاوەن دوو کامێران. ئەمە لەدوای ئەوەی تەکنەلۆژیای HDR بە بەرزترین ڕوونی نیشان دەدات.\nدەربارەی خێرایی پڕۆسێسەرەکە، کە پشت بە وەگەڕخەرێکی بەهێزی توربۆ 3A دەبەستێت، ئەمەش وا دەکات خێرایی زیاتر بدات بە پڕۆسێسەرەکە بەڕێژەی %۳۰ بۆ %٥۰. تایبەتمەندیەکانی تری پڕۆسێسەرەکە ئەوەیە کە پشتگیری ئەو مۆبایلانەش دەکات کە خاوەن ٦ گێگابایت ڕامن، هەروەها ئەو مۆبایلانەشی کە وەگەڕخەری ڕوونی Mali-T880ـیان لەسەرە.\nلە ڕابردوودا و لە ساڵی پاردا کۆمپانیاکە پڕۆسێسەری هێلیۆ پی ۱۰ـی ڕاگەیاند، کە ئێستا لەسەر هەندێ مۆبایلی جۆری LifeStyle کاردەکەن، لەوانە (ئێکسپێریا ئێکس ئەی – ئێکس ئەی ئەڵترا).\nلەوانەیە چەندان بەرهەمی تری هاوشێوە لە کۆنگرەکانی داهاتووی MWCـیدا ببینین، چاوەڕێ بن. میدیاتێک دەڵێت ئەو مۆبایلانەی کە لەسەر ئەم پڕۆسێسەرە کاردەکەن، لە داهاتوویەکی نزیکدا دەردەکەون.


لە یەك چاكسازیدا بەڕێوەبەری پۆلیسی هەولێر زیاتر لە 100 ملیۆن دیناری گەڕاندەوە\n2020-06-24 [12:21 PM]\nله راگه‌یه‌نراوێكدا كه پۆلیسی هه‌ولێر بۆ ئاژانسی هه‌واڵی زاگرۆسی ناردوه، تێیدا ئاماژه‌ی به‌وه كردوه كه بەڕێوەبەری پۆلیسی هەولێر، لە یەك چاكسازیدا لە بەڕێوەبەرایەتییەكەی، زیاتر لە 100 ملیۆن دیناری بۆ خەزێنەی هەولێر گەڕاندەوە، سەرباری ئەوەی چەندان پێویستیی تری بەڕێوەبەرایەتییەكە دابین دەكات.\nراگه‌یه‌نراوه‌كه ده‌ڵێت، سەرچاوەیەكی باوەڕپێكراو، بە میدیاكانی ڕاگەیاند، عەمید دلێر نەجاڕ بەڕێوەبەری پۆلیسی هەولێر، دەستی بە چاكسازی لەناو بەڕێوەبەرایەتیی پۆلیسی هەولێر كردووە، لە یەك چاكسازی لە بەڕێوەبەرایەتییەكەدا 100 ملیۆن دیناری گەڕاندووەتەوە بۆ خەزێنەی هەولێر.\nسەرچاوەكە باسی لەوە كردووە كە عەمید دلێر نەجاڕ لە ماوەی سێ مانگی دەستبەكاربوونی، چەندان چاكسازیی تری لەناو بەڕێوەبەرایەتییەكەدا كردووە.\nپاش بەدواداچوونی زیاتر لەسەر ئەو بابەتە، خەتاب سابیر بەڕێوەبەری گەنجینەی هەولێر دووپاتی كردەوە، عەمید دلێر نەجاڕ بەڕێوەبەری پۆلیسی هەولێر، لە ماوەی دەستبەكاربوونی كە سێ مانگ دەبێت، ئەو بڕە پارەیەی گەڕاندووەتەوە كە 100 ملیۆن دینار زیاترە.\nدوای پێكهێنانی كابینەی نۆیەمی حكوومەتی هەرێمی كوردستان، چاكسازی و نەهێشتنی گەندەڵی لە كوردستان بووە بە هەنگاوێكی ڕژد و جیدی، بەڵام یەكەمجارە كە بەڕێوەبەرێكی پولیس لە چوارچێوەی بەڕێوەبەرایەتییەكەدا چاكسازی بكات و ئەو بڕە پارەیە بۆ حكوومەت بگەڕێنێتەوە.\nئەم هەواڵە 1849جار خوێندراوەتەوە


دەستنووسە کوردییەکان لە ئەرشیڤی ئەڵمانیدا\nپسپۆر و ڕۆژهەڵاتناسانی ڕۆژئاوایی لە نیوەی یەکەمی سەدەیەی نۆزدەیەمدا گرانیان خستووە سەر لێکۆڵێنەوەی زمانەکانی فارسی و عەرەبی و عوسمانی و لە نیوەی دووەمی هەمان سەدەیشدا دەستیان کردووە بە توێژینەوەی زمان و ئەدەبی کوردی. لە ئەنجامدا لە هەردوو وڵاتی ڕووسیا و ئەڵمانیا ژمارەیەکی زۆر دەستنووسی کوردی ئەرشیڤ کراون و پارێزراون. دیارە لە ئەرشیڤ و کتێبخانەکانی تورکیا و ئێران و چەند وڵاتێکی عەرەبیشدا ژمارەیەکی زۆر دەستنووسی کوردی هەن، بەڵام بەشێوەیەکی گشتی بەناوی دەستنووسی کوردی و کوردەوە تۆمار نەکراون. ئەمەیش گەڕان بەدوای ئەو دەستنووسانەدا دژوار دەکات و لەبەرئەوە نازانین چەند دەستنووس و کتێبی کونی کوردی لە ئەرشیڤی ئەو وڵاتانەدا هەیە.\nبەڵام ئەو دەستنووسانەی کە لە سەدەکانی ڕابردوودا لەلایەن ڕۆژهەڵاتناسان و گەڕیدەکانەوە لە کوردستان بە دەست خراون، لە زانکۆ و ناوەندە زانستییەکانی وڵاتانی ئەوروپا و ڕووسیادا پۆڵێن کراون و لە مۆزەخانە و کتێبخانەکاندا پارێزراون.\nهەموو ئەو دەستنووسە کوردییانەی کە لە نیوەی دووەمی سەدەی نۆزدەیەمدا لەلایەن باڵیۆزی ڕووسیا ئەلێکساندەر ژاباوە لە باکوری کوردستان و ئەوانەی لەلایەن نیکۆلای خانیکۆڤەوە لە ڕۆژهەڵاتی کوردستان کۆ کراونەتەوە، لە شاری سانت پێتەرسبورگ پارێزراون.\nپسپۆر و ڕۆژهەڵاتناسانی ئەڵمانیش لە هەمان ماوەی زەمەنیدا ژمارەیەکی زۆر دەستنووسی کوردییان پەیداکردووە. جوگرافیاناس ئەوگوست پیتەرمان لە ساڵانی ١٨٥٠دا کۆمەڵێك دەستنووسی بۆ ئەڵمانیا هێناوەتەوە. ڕۆژهەڵاتناس ئێدوارد شاو لە ساڵانی ١٨٧٠-١٨٨٠ لە سووریا و میزۆپۆتامیا لە ئەنجامی زنجیرەیەك لێکۆڵینەوە و گەڕاندا ژمارەیەك دەستنووسی زمانەوانی و وێژەیی کوردی پەیدا کردووە و هێناوێتییەوە بۆ ئەڵمانیا. شاو لە موسڵدا مەم و زینی ئەحمەدێ خانیی بۆ عەرەبی بە وەرگێڕان داوە و ئەو نموونەیەشی هێناوەتەوە بۆ ئەڵمانیا. ئۆسکار مانیش لە سەرەتای سەدەی بیستەمدا بڕێکی زۆر دەستنووسی کوردی لە ڕۆژهەڵاتی کوردستان پەیدا کردووە کە بەشی زۆریان بە شێوەزارەکانی موکریانی (کرمانجیی ناوەڕاست) و گۆرانی نووسراون.\nدەستنووسە کوردییەکانی پارێزراو لە ئەرشیڤەکانی ئەڵمانیادا بە ڕێنووسی فارسی یان عەرەبی نووسراون و زیاتریش بە زاراوەکانی کرمانجی و موکری و گۆرانین.\nئەوەی مایەی سەرنجە، سەدان ساڵ لەمەوبەر شیعری هەندێك لە شاعیرانی کورد لە زاراوەی شاعیرەوە بۆ زاراوەیەکی تری کوردی وەرگێڕدراوە. هەر لە میانەی ئەو دەستنووسانەوە بۆمان ئاشکرا دەبێت شیعری هەندێك لە شاعیرانی ئێمە پێش ١٥٠-٢٠٠ ساڵ بۆ عەرەبی و فارسی و تورکی وەرگێڕدراون. خاڵێکی تری سەرنجڕاکێش ئەوەیە مەم و زین و نوبەهاری خانی و دیوانی مەلای جزیری و شێخی سەنعانی فەقێی تەیران لەو سەردەمەدا بە هەموو کوردستانی گەورەدا بڵاو بوونەتەوە، چونکە ڕۆژهەڵاتناسانی ئەڵمان لە نزیکەی هەموو سەرزەمینی کوردستان دەستنووسی ئەو بەرهەمانەیان کۆ کردووەتەوە.\nژمارەی نووسەران و شاعیرانی دەستنووسە کوردییەکانی ئەڵمانیا نزیکەی ١١٠ کەسن و ئەمەیش نیشانەی دەوڵەمەندیی ئەو سەرچاوانەیە. بەشێکیش لەو شاعیر و نووسەرانە تەنیا لە ناوچە و هەرێمەکانی خۆیاندا ناسراو بوون و هۆکاری ئەوەیش دەگەڕێتەوە بۆ نالەباریی بارودۆخی پەیوەندیکردن لەو سەردەمەدا. هەر لە ناو ئەو دەستنووسە کوردییانەدا دەستنووسی وەهای تێدایە کە تا ئێستا توێزژینەوەی لەسەر نەکراوە. بۆ نموونە؛ ئەلێکساندەر ژابا ساڵانی ١٨٧٩-١٨٨١ کۆمەڵێك دەستنووسی مەلا مەحموود بایەزیدی بۆ پرۆفیسۆر فەردیناند جوستی ناردووە، ئەویش هەندێکی لێیان جاپ کردووە و پاشماوەیەکەشی وەك خۆی بە دەست لێ نەدراوی ماوەتەوە.\nدەستنووسە کوردییە دەست لێ نەدراوەکانی ناو ئەرشیڤەکانی ئەڵمانیا و ڕووسیا چاوەڕێی لێکۆڵینەوە و ساغکردنەوە و چاپکردنن. ئاخر ئەو دەستنووسانە گرنگترین میرات و سەرچاوەی مێژووی کولتووری ئێمەن و بایەخێکی زۆری هەیە بۆ لێکۆڵینەوەی مێژوو و زمان و وێژە و ئەنتۆگرافیای کوردی و هەمان کاتیش بەشێکن لە مێژووی کولتووری مرۆڤایەتی لە سەردەمەکانی ڕابردوودا.


(بۆسنیا هەرسەگۆڤینە) ولاتی ناڕازیەکان - ئاگاپرێس | Aga Press\nیه‌ك شه‌ممه 20 ئاب 2017\n(بۆسنیا هەرسەگۆڤینە) ولاتی ناڕازیەکان\nتۆپ ستۆری, ڕاپۆرتگۆران هەڵەبجەیی\nبەروار : 20 ئاب 2017\nلەدوای جەنگەوە بە خێراییەکی سەرسووڕ هینەر دەستکرا بە ئاودان کردنەوەی وڵات .یەکێتی ئەوروپا ڕۆڵی سەرەکی بینی لەم ڕوەوە.\nئاوەدانکردنەوەکە هەموو ئەو شوێنانەی گرتەوە کە زیانیان بەرکەوتبوو.\nبەوەی کە لەکاتی جەنگدا لە تێڤێکانەوە ئەو وێرانکریانەمان بەرچاو دەکەوت کە بەسەر ئەو ولاتەدا هاتبوو ، بەبەراورد بەو کاتە ئێستا مرۆڤ هەست بە بووژاندنەوە دەکات ،بزاوتێکی بونیاتنان لەزۆر لاوە هەیە،خەڵکەکە دەیەوێت ڕابروو لە دوای خۆی جێ بهێڵێت.\nبۆسنیە موسوڵمانەکان کە ئەوانیش پتر لە ٥٠ ساڵ لە بۆتەی دەسەڵاتێکی عەلمانیدا ژیانیان بەڕێکرد ،ئەوانیش وەک ئەلبانیەکان دەقیان بەو شیوە ژیانەوە گرتوە و لەسەری بەردەوامن .بەڵام ئەمە ئەوە ناگەیەنێت کە کەسانی تووندرەو لە نیویاندا بوونی نیە.\nتێیاندا هەیە هەوداری هێزە توندڕەوەکانە، تەنانەت داعیشن هەواداری خۆی هەیە لە نێو بۆسنیە موسوڵمانەکاندا. لەدوای کۆتایی جەنگ یکێک لەو کێشانەی ئاستەنگی بۆ دەسەڵات درووست کرد ،ئەو عەرەبە مجاهیدانە بوون کە کاتی خۆی هاتبوون بۆ هاوکاری بۆسنیە موسوڵمانەکان و کەتیبەیەکیان بە نێوی (کەتیبەی مجاهدین) پێک هێنا. پاش کۆتایی جەنگ زۆریک لەوانە مانەوە ،چونکە هاوسەرگیریان لەگەڵ کچە بۆسنیەکان کردبوو ،ئەمانە جگە لە خۆیان نەوەکانیشیان لەسەر هەمان ڕەوتی تووندڕوەی پەروەردەکردوە.\nوێرای ئەمە وڵاتانی سعودیە و قەتەر و تورکیا و ڕێکخراوە تەرۆریستیەکان هەوڵی بەئیسلامکردنی بەشە موسوڵمانەکە دەدەن ،خەریکی پەیداکردنی هەودراو لایەنگرن لە وڵاتدا .بەڵام تائێستا ئەم هەوڵانە کە گچکە و کەمن ،نەبوونەتە مەترسی گەورە چونکە دەسەڵات چاوێری تووندیان دەکات .\nتا ئێستاش ڕیش و حیجاب نەبوونەتە عادەت لە بۆسنیادا ، پۆشینی جلوبەرگی مۆدێرن سیمای سەرەکی هاوڵاتیانە .زۆربەی موسوڵمانەکان پەیڕەوی ئەرکەکانی ئیسلام ناکەن ، ئەوەشی دەیکات وەک ئەرکێکی ئاینی ئیمانداری دەکات ،بێ ئەوەی قوڵببنەوە تێیدا.\n(مۆستار ) باژێڕیێکی سەربەخۆ\nمۆستار دەکەوێتە باشوری وڵاتەوە ،ئەم باژێڕە لە ئێستادا بووەتە قەرەباڵەغترین باژێڕی گەشتیاری لە بۆسنیادا.\nپێدەچێت هەندێک فاکتەر وایان کردبێت ئەو باژێڕە ئەو ڕۆڵە ببینێت:\n١.باژێڕێکی زۆر جوانەو ڕووبارێکی گچکە بەنیوی (نەرەتڤا )دەیکات بە دوو بەشەوە.\n٢.بوونی پردێکی زۆر کۆن کە سەرنجی گەشتیار ڕادەکێشێت..\n٣. بەهۆی ئەوەی لەکاتی جەنگی بەلکاندا ئەم باژێڕە جەنگی قورسی بەخۆوە دی و پردە بەناوبانگەکەشی ڕوخێنرا ،دەشێ ئەمەش هۆکاریکی دیکە بۆت بۆ ڕاکێشانی گەشتیار.\n٤. هەر لە دەوروبەری موستار چەندین هاوینەهەواری جوان و سەرنجڕاکێش هەن کە ئەمانەش دیسان فاکتەرێکن بۆ ناوبانگی ئەم باژێڕە.\nلە موستاردا دوو نەتەوە دەژین .بەری ڕۆژئاوای بۆسنیە کراوتیەکان دەژین و بەشی ڕۆژهەڵاتی بۆسنیە موسوڵمانەکان دەژین.\nئەو پردە دێرین و جوانە کە عوسمانیەکان لە (١٦٠٠)کاندا درووستیان کردبوو ،لە دەمی جەنگی ناوخۆدا سالی ١٩٩٣ لەلایەن کراوتەکانەوە تەقێنرایەوە .لەگەڵ ئەوەی کروات و بۆسنیەکان لە جەنگی بەلکاندا هاوپەیمان بوون دژ بە سەربەکان، بەڵام ئەمە ڕێگر نەبوو کە ئەوانیش جاروبار لولەی تفەنگەکانیان ڕووبکەنە یەکتری ،جا ڕوخاندی ئەو پردەش یەکێک بوو لە ئاکامەکانی ئەو جەنگەی نیوان کروات و بۆسنیە موسوڵمانەکان.\nساڵی ٢٠٠٤ یۆنسکۆ دەستی کرد بە درووستکردنەوەی پردەکە ،بە سوود وەرگرتن لە و پارچانەی کە کەوتبوونەوە خوارەوە .واتە بە کەرەستە کۆنەکە بینایان کردەوە ،هەر بۆیەش ئێستا پێیی دەڵین( پردە کۆنە نوێکە)\n(مۆست )بە زمانی بەلکان یانی پرد ،وە (ستارە )ش بەو کەسە دەگوترێت کە خەڵک دەپەڕێنێتەوە ،جا لە کۆتیدا ناوی باژێڕەکە بووەتە (مۆستار)\nلە هەمووی ناوازەتر یاسای ئەو شارەیە کە تاڕادەیەک جیاوازە لەیاسای گشت وڵات .مۆستار بەهۆی ئەوەی باژاڕێکی گەشتیاریە بە ئاسانی مرۆڤ دەتوانێت یۆرۆ و دۆلار بەکار بهێنێت ،بەڵام لە بەشەکانی دیکەی بۆسنیا تەنها دراوی خۆیان بەکاردێت.\nلەو باژێڕەدا لە گازینۆی قومارخانەوە بگرە تا جۆرەها باڕو (یانەی شەوانە) بۆ ڕابواردن بە زۆری هەن ، بەڵام لە باژێڕەکانی دیکە بوونیان بەو شیوەیە نیە .\nمۆستار باژێڕێکی زۆر دێرینە ،بەشێکی کۆنی هەیە کەبووەتە چەقی گەشتیاران ،لەو بەشە کۆنەدا کە پردەکەیش هەر لەو لەوێیە ،چەندین دووکان و بازری دیاری فرۆشتن هەن ،هەر وەها ئەشکەوتێکی لێیە کە کراوەتە کافیتریا ،شوێنێکی زۆر فینک و دڵگیرە.\nئاگاپرێس جیهان ڕاپۆرت ,


ھەنووکە ٢١٬٧٢٣ وتار بە کوردیی ناوەندی ھەن. پێڕستی وتارەکان · ڕێکخستنەکان\nسێشەممە، ١٩ی حوزەیرانی ٢٠١٨ (ز)؛ بەرامبەر بە ٢٩ی جۆزەردانی ٢٧١٨ (ک)\nلەساڵی ١٩٤٧ دا ، چوار ئه‌فسه‌ره‌كه‌ی كوردستان له‌سێداره دران.\nلەساڵی ١٩٥٠ شاعیری کورد ، پیرەمێرد کۆچی دوایی کرد\nویکیپیدیا ئینسایکڵۆپیدیایەکی ئازادی ئینتەرنێتییە کە بە دەستی بەشداربووانی خۆبەخشەوە لە سەرانسەری جیھاندا پێکدێت. سەیرکردن، لەبەرگرتنەوە و بەکارھێنانەوەی ناوەرۆکی ویکیپیدیا ئازادە. ویکیپیدیا دەستەی نووسەران یان چاودێرانی تایبەتی نییە و ھەموو کەس لە سەر ئینتەرنێت دەتوانێت دەستکاری و چاودێریی وتارەکانی بکات. ئەم ویکیپیدیایە کە بە شێوەزاری ناوەندی (سۆرانی) لە زمانی کوردی (Central Kurdish Branch) دەنووسرێت لە ٢٠٠٩ەوە لە ویکیپیدیای کورمانجی بە ھۆی چەند کێشەی تەکنیکی و زمانەوانییەوە جیا بووەتەوە و ئێستا ٢١٬٧٢٣ وتار و ٧٩ بەشداربووی چالاکی ھەیە.\nتا ئێستا ٣١٬٩٥٧ ھەژمار لە ویکیپیدیای کوردی دروستکراوە کە ٧٩ بەکارھێنەریان لە سی ڕۆژی ڕابردوودا بەشدارییان ھەبووە. ھەموو بەکارھێنەرێک لێرە بە خۆبەخشانە بەشداری دەکات و تەنیا لە سیاسەتەکان پەیڕەوی دەکرێ نەک لە ھیچ تاکە کەسێک. بۆ باشترکردنی وتارەکان بەکارھێنەران ھەردەم قسەوباس و خاڵەکانی خۆیان لە پەڕەکانی وتووێژی تایبەتدا دەردەبڕن. ویکیپیدیای کوردی پێشوازی لە بیروڕاکان و وتووێژەکانی ھەموو بەکارھێنەرێک دەکات سەبارەت بە ھەموو بەشەکانی.\nھەنووکە لە ویکیپیدیای کوردیی ناوەندی ٢١٬٧٢٣ وتار ھەن، ئەمەش ئەوە دەگەیەنێت کە ئەو وتارەی کە تۆ دەتەوێت لە ویکیپیدیا بی نووسیت ئەگەری ھەبوونی ھەیە. پەڕەی گەڕان بەکاربھێنە بۆ ئەوەی بزانیت کە ئەو وتارەی دەتەوێت بی نووسیت ھەیە لە ویکیپیدیا یان نا، لەوانەیە لەژێر ناوێکی تر ھەبێت. ئەگەر وتارەکە ھەبوو ئەوا پێویست ناکات پەڕەیەکی نوێ دروست بکەیتەوە لەبارەی ھەمان بابەتەوە، چوونکە دەسڕدرێتەوە. بەڵام تۆ ئازادیت لە چاکسازیکردن لەو وتارە ھەرچۆنێک بێت. ئەگەریش نەبوو، ناوی وتاری خوازراو لەم سندووقەی خوارەوە بنووسە و دروستی بکە. بیرت نەچێت کە بە ئاگایییەوە دوای ڕێنمایییەکان بکەویت و سیاسەتەکان لەسەر نووسینی وتار و شێوازەکانی بخوێنیتەوە. وتاری بێبایەخ دەسڕدرێتەوە.\nوەرگیراو لە «https://ckb.bywiki.com/w/index.php?title=دەستپێک&oldid=558729»


شەریف هەژارى: تاکەى ئێران ئەم هەمو کردەوە تیرۆریستیە لە هەرێم دا ئەنجام بدا و، بێ دەنگى بۆى هەڵ ببژێردرێت؟ – WTARIKURD\nشەریف هەژارى: تاکەى ئێران ئەم هەمو کردەوە تیرۆریستیە لە هەرێم دا ئەنجام بدا و، بێ دەنگى بۆى هەڵ ببژێردرێت؟\nڕژێمى ئێران وەک ترسناکترین ڕژێمى داگیرکەرى دژە کورد و، یەکێک لە دڕندەترین و دواکەوتوترین سیستمى ناو مێژووى مرۆڤایەتیى، هەر تەنها ئەوە نیە کردەوە و ئایدۆلۆژیاکەى وایکردبێت کە گەلانى ناوخۆى (ئێران) زەجرى پێوە ببینن، بگرە دڕندەیى و پڕ-مەترسیدارێتیى (پیلان و کردەوە تیرۆریستیەکانیى) ئەم ڕژێمە لە دەرەوەى سنورەکانى خۆشیى دا، بوونى هەیە، بەتایبەت لە باشورى کوردستان دا.\nپاش زانینى ئەم حەقیقەتانە، چ وەک ئەکادیمیستێک و، چ وەک ئازادیخوازێکى نەتەوەیى، هەمیشە هەوڵم داوە، بەشێکى بۆچون و ئایدیاکان و کتێبەکانم بۆ ڕزگارى نەتەوەکەم لە خۆرهەڵاتى کوردستان و، دژایەتیى کردەوە تیرۆریستیى و دژە مرۆڤایەتیەکانى ڕژێمى ئێران تەرخان بکەم!\nلەگەڵ ئەوەى بەردەوام زانیومە و دەشزانم، کە ڕژێمى ئێران نەى (لە سێدارەدانە) و، تیرۆرکارى جەستەیى سەدان ئازادیخوازە لە دەرەوەى سنورەکانى خۆشى دا. بەڵام باوەڕى نەگۆڕم بەو ڕاستییە هەبووە، کە: (ئەکادیمیست، نوسەر، ڕۆژنامەنوسان، کوردانى نەتەوەیى و، دادگاکان)ى هەرێم دەبێت هەرگیز لە پیلان و کردەوەى تیرۆریستى هیچ دەوڵەتێکى داگیرکەر سڵ نەکەنەوە، بەتایبەت لە کردەوە تیرۆریستییە بەرفراوانەکانى ئێران لە ناو قوڵایى خاکى باشورى کوردستان دا.\nهەرچەندە، زۆرجار پێشنیارم بۆ کراوە، کە واز لەو بابەتانە بهێنم کە پەیوەندى بە ئاشکراکردن و خستنەڕوى قەسابخانەکانى ئەم ڕژێمە هەیە دژى کوردانى خۆرهەلات لە ناوخۆ دا و، کردەوە و پیلانە تیرۆریستیەکانى ئەم ڕژێمە لە خاکى باشور دا. بەڵام بیریى ئازادیخوازیى و مرۆڤخوازییەکانم هەمیشە سورترى کردووم لە هەڵماڵینى یەک بە یەکى پیلان و کردەوەکانى ئەم ڕژێمە بەتایبەت دژى کوردانى خۆرهەلات و، پیلانەکانیشى لە ناو خاکى باشورى کوردستان دا.\nهەمو ئەمانە وایکرد، منى خامە بەدەستى ئەکادیمیست و ئازادیخواز، بە دور نەبم لە هەڕەشە و، هەبونى مەترسى گەورە لەسەر ژیانم، تا گەشتە ساتێک کە خزمەتچییە تیرۆریستەکانى سەر بەم ڕژێمە لە شەوى (31-12-2017) پیلانێکى تیرۆریستیى لە دژم بگرنەبەر!\nئەلبەتە نایشارمەوە، پێشتر بە چەندین پیلان و نانەوەى (داو) بۆم، هەوڵ دراوە کە ئامانجى خۆیان بپێکن، کە جارێک لە ڕێى سیخوڕێکى ئێرانەوە بەناوى (ڕ ، ه) کە زاواى ئەندامێکى مەکتەبى سیاسیى حیزبێکى زۆنى سلێمانى یە، بە ناونیشانى (خوێندکارى ماستێر)ەوە نێردرا بۆ لام و، ویستیان بە (داو)ى خۆیانم بخەن! بەڵام زۆر زوو بەدواداچونم کرد و، بۆم سەلما کە کەسى ناوبراو (نە خوێندکارى ماستێر)ە و، نە لە (زانکۆ)ش دایە، بەڵکو سیخوڕێکى سەر بە ئێرانە و، بەتایبەت نێردراوە! ئەوەبوو دۆستان و خزم و کەسوکار پەیامیان بۆ ناردبو کە: عاقیبەتى (جاشزادەیى) چۆن دەبێت!!\nهەروەها، کەسێکى دیکە کە ماوەیەک ڕۆژنامەنوسى سەر بە تەلەفزیۆنى (ئێن، ئاڕ،تى) بوو، بە بیانووى ئەوەى کە بەرنامەیەکى دۆکیۆمێنتاریان هەیە لەسەر (قاسملو و مەسعود ڕەجەوى)، بەو پێیەى کە (من: وەک شەریف هەژارى) تاکە کەسم کە لە (2008) توێژینەوەیەکى ئەکادیمیم لەسەر (موجاهیدینى خەلق و هەڵوێستى بەرانبەر نەتەوەى کورد 1964-1994) هەیە و وەک (کتێب: هەر لە 2008 چاپکراوە)، لە زانکۆ هاتە لام و، توانى بەشێکى ئەو نامە و بەڵگەنامە نهێنیانەى کە لام بو و خودى کتێبەکەش ببات. بەڵام پاش ماوەیەک لە ڕێى (ئەندامێکى جڤاتى نیشتیمانى گۆڕان: کە فەرماندەى کۆنى یەکێتییە) ئاگادار کرامەوە کە کەسى ناوبراو سەر بە (فڵان کەسە لە ناو کنسوڵى ئێران لە شارى سلێمانى) و، دەبێت زۆر وریاى خۆم بم.\nچونکە (ئەندامەکەى جڤاتى نیشتیمانى گۆڕان) هەندێ زانیارى پێ دام کە پێویستە ئاگادارى خۆم بم و، (بەو زەقییە) واز لە هەندێک لەو بابەت و کتێبانەم بێنم کە تایبەتن بە خۆرهەڵاتى کوردستان. منیش لە دڵسۆزى کەسى ناوبراو گەشتم، بەڵام وەک پێم وت: هەرگیز واز لە باوەڕە ئازادیخوازییەکانم بۆ گەلەکەم و ،بەتایبەت بۆ خۆرهەڵاتى کوردستان، ناهێنم!\nپاش ماوەیەک دواى ئەو ڕوداوانە، لە سەرەتاى مانگى 12 ى (2017)، ئەندام مەڵبەندێکى یەکێتیى کە ناسراومانە، تەلەفونى بۆ کردم و، پێى وتم، کە: (مەترسى لەسەر ژیانت هەیە و هیوادارم بابەتەکانت لەسەر ئێران کەم کەیتەوە و ئاگادارى خۆت بیت).\nمنیش لە وەڵام دا پێم وت: (چۆن ئەزانیت کە مەترسى لەسەر ژیانم هەیە!؟).\nئەندام مەڵبەندەکەى یەکێتیش لە وەڵام دا پێى وتم: (ئێمە لە ناو مەڵبەند لیژنەى ئەمنیمان هەیە، ئاگادارى هەندێ پیلان و کەیسى ناو شارین!).\nلە ڕاستیدا بەکارهێنانى دەستەواژەى (ئێمەى لە ناو مەڵبەند لیژنەى ئەمنیمان هەیە!) زۆر لام هەم غەریب بو و جێى تێڕامان بوو! بۆیە، بیرم کردەوە و وتم: تەلەفونى بۆ دەکەم و ئەیبینم.\nخۆم و خزمێکم و، ئەندام مەڵبەندەکە، ڕۆشتین بۆ لاى زەڵم. لەوێ باسى مەسەلەکەم هێنایەوە کایە.\nئەندام مەڵبەندەکەى یەکێتیى پێى وتمەوە: (وەڵاهى زانیاریى ورد هەیە، ئاگادارى خۆت بە..! ڕەنگە دوو هۆکار وایان کردبێت کە تا ئێستا ئەو کەسانەى کە ئێران بۆ چاودێرى تۆ دایان ناوە کردەوەى تیرۆریستیان ئەنجام نەدابێت، یەکەمیان ئەوەیە: وایان زانیوە تۆ سەر بە یەکێتیى یان گۆڕانیت، دووەمیشیان ئەوەیە کە: تۆ بە چەندین عەشیرەتەوە پێکەوە بەسراویتەوە و ئەکرێت لەوەش وردبوبنەوە و بەئاسانى نەکەوتبیتە بەردەستیان!).\nلە دواى هەمو ئەم ڕوداوانەەوە، کەچى دووجار پیلانى تیرۆریستى ئێرانم پێ گەشت، یەکەمیان لە شەوى (31-12-2017) و، دووەمیشیان چەند ڕۆژێک دواى ئەوە.\nهەردوو ڕوداوە تیرۆریستییەکە، سەرەڕاى دەستاوپل و گورجوگۆڵى خۆم، خزم و ناسراو و مرۆڤگەلێکى نەتەوەپەروەر، ڕۆڵیان لە ڕزگارکردنم دا هەبو. هەربۆیە من بە هەنگاوى (یاسایى) خۆم هەستام و، ڕێگاى یاساییم گرتەبەر.\nلە دادگاش دا، پارێزەرێکى ئەزموندار خۆبەخشانە کەیسەکەمى گرتە ئەستو، کە ئەویش پارێزەرى ڕاوێژکار (عوسمان ساڵح مەحمود)ە.\nسەبارەت بە یەکەم ڕوداوى تیرۆریستى کە شەوى (31-12-2017) بو، پارێزەرى ڕاوێژکار (عوسمان ساڵح مەحمود) بە پشت بەستن بە چەندان بەڵگە، بۆى ساغ بوویەوە، کە تیرۆریستەکانى ئێران لە شەوى (31-12-2017) مەبەستیان ڕفاندنى من بووە لە شارى (هەڵەبجە)وە بۆ شارى (پاوە)ى خۆرهەڵاتى کوردستان و… هتد!!\nلەم بابەتەدا دەمەوێ زۆر بە ڕاشکاوى ئەوە بڵێم: ئاواتەخوازم دادگا بە ڕۆڵى خۆى هەستێت و، تیرۆریستەکان ئاشکرا بکات. هیوادارم دادگا بێ دەنگ نەبێت هەر وەک ئەو سەدان کردەوە تیرۆریستییەى کە ئێران لە قوڵایى خاکى هەرێم ئەنجامى داون و نزیک بە (هەزار) کەسى لە سەرکردە و کادیر و لایەنگرانى حیزبەکانى خۆرهەڵاتى کوردستان و، کەسانى ئازادیخوازى تیرۆر کردووە. کەچى بۆ تەنها یەک جاریش تیرۆریستەکان بە سزاى (یاسایى) خۆیان نەگەشتوون!\nزیاتر لەوانەش، تا ئێستا تەنها یەک بەرپرس لەو (سەرکردانەى پارتیى و یەکێتیى و حیزبە ئیسلامیەکان بە حیزبوڵاى شۆڕشگێڕیشەوە) کە زۆر بە ئاشکرا دەستیان لە تیرۆرى کادیر و لایەنگرى حیزبەکانى خۆرهەلات و، کەسانى ئازادیخوازى باشور هەیە، نەگیراون و، دادگا نەیتوانیوە بە ڕۆڵى (یاسایى) خۆى هەستێت و، سزاى یاسایى کردەوە (تیرۆریستیەکان)یان بدات.\nهەربۆیە، هیوادارم دادگا لەم کەیسەى من دا (بە پێى تەواوى بەڵگەکان کە خراوەتە بەر دەستیان) لە تیرۆریستەکانى ئێران بپرسێتەوە و، ئاشکرایان بکات و، سزاى یاساییان بدات!\nلێرەدا پرسیارەکە ئەوەیە: ئێران بۆ ئەیەوێ جەستەى (خامەکەى من) تیرۆر بکات؟\nوەڵامى ئەو پرسیارە، بە وەڵامى ئەم پرسیارە دەدەمەوە: چۆن (لە ڕوى زانستییەوە) ئەسەلمێت کە ڕژێمى ئێران ترسناکترین و دڕندەترین ڕژێمە دژى ئاسایشى نەتەوەیى باشورى کوردستان؟\n1- ڕژێمى ئێران و تیرۆرکردنى دەنگە ئازا و ئازادەکانى ناو باشورى کوردستان، بەتایبەت ئەو نوسەر و ئەکادیمیستانەى کە دژى پیلانە تیرۆریستییەکانى ڕژێمى ئێران دەوەستنەوە، کە لە ڕاپەڕینى ساڵى 1991 ەوە تا ئێستا دەیان نمونە بەردەستن.\n2- ڕژێمى ئێران و تیرۆرکردنى (سەرکردە،کادیر،ئەندام و لایەنگیر)ى حیزبەکانى خۆرهەڵاتى کوردستان بەتایبەت و، ئۆپۆزسیۆنى ئێران بەگشتى. بە ڕونى دیارە کێ بو حەوت پێشمەرگەى حیزبى دیموکراتى لە خاکى باشورەوە تەسلیمى ئێران کردەوە، ئاشکراشە کام حیزب بون کە هەردو سەرکردەى دیموکرات (مەنسورى ڕەشە هەورامى) لە دوکان و، (مەنسورى ناسرى)یان لە کۆیە بۆ ئێران تیرۆرکرد. هەروەها سەدان کارى دیکەى تیرۆریستانى سەر بە ئێران، کە زۆر ئاشکرایە بکەرانیان کێن، کە ڕۆژانە لە ناو خاکى هەرێم تەراتێن ئەکەن!\n3- ڕژێمى ئێران و کردەوەى خۆتەقاندنەوە و تیرۆریستى لە خاکى هەرێم، لەمەش دا دەیان کارى خۆتەقاندنەوە بەردەستن، کە تیرۆریستەکان لە سنورى ئێرانەوە داخلى باشورى کوردستان بون.\n4-ڕژێمى ئێران و ناردنى مادە هۆشبەرەکان بۆ ناو خاکى هەرێم، لە ڕێگاى کەسانى سیخوڕى سەر بە دەزگاى ئیتلاعاتەوە.\n5- ڕژێمى ئێران و ناردنى ماددەى بەسەرچو و خۆراکى بەسەرچو بۆ ناو خاکى هەرێم، کە هەفتە نییە دەیان جۆر خۆراک چ لەسەر سنور و چ لە ناو شارەکانى هەرێم نەگیردرێن، کە ڕاستەوخۆ لە سنورە فەرمییەکانى ڕژێمى ئێرانەوە ڕێگەیان پێ دراوە (ئەو خۆراکە بەسەرچوانە) داخلى خاکى هەرێم ببن!\n6- ڕژێمى ئێران و ناردنى بەنزین و نەوتى بەسەرچو بۆ خاکى هەرێم، کە هەزاران هاوڵاتى لێى زیانباربون و، چەندان هاوڵاتیى بەهۆیەوە خۆیان و ئۆتۆمبێلەکانیان سوتاون و، دەیان خۆپیشاندانى لێ کەوتۆتەوە. نمونەشمان زۆرە کە سنورە فەرمییەکانى ئێران چەندانجار ڕێگەیان بەو جۆرە لە سوتەمەنى (نەوت و بەنزین) داوە بێتە ناو خاکى هەرێمەوە.\n7- ڕژێمى ئێران و داخستنى سنورەکان لەسەر هەرێمى کوردستان و، ئابڵوقە خستنەسەر دانیشتوانى هەرێم، بەبێ هیچ بیانویەک!\n8- ڕژێمى ئێران و پراکتیزەکردنى سیستمە جاهیلیەتییەکەى لە عێراق دا، تەنها نمونەیەکى بچوکیش بۆ ئەمە دێنمەوە، ئەویش دەرکردنى ئەو یاسایەیە لە پەرلەمانى بەغدا دا، کە کچ لە تەمەنى 9 ساڵى دا بە شوو بدرێت و، پیاو مافى هەبێت چەندین ژن بێنێت.\n9- ڕژێمى ئێران و ڕواندنى سیخوڕ و کەسانى وابەستەى خۆى لە ناو حیزبەکانى کوردستان.\n10- ڕژێمى ئێران و ڕواندنى سیخوڕانى خۆى لە ناو دامودەزگاکانى حکومەت بەتایبەت لە ناو دامودەزگاکانى ئاسایشى هەرێم دا، کە لە ماوەى ڕابردو، بڵاوکراوەکانى هەرێم ئاماژەیان بەوە دا کە چەندین کەس لە ناو ئاسایش دەستگیرکراون، کە کاریان بۆ ئێران کردووە، کەچى دواتر بابەتەکە شاردرایەوە.\n11- ڕژێمى ئێران و تەقاندنەوەى پەیکەر و ئارامگاى کوردناسان و ڕوناکبیر مەزنەکانى کورد لە خاکى باشور دا، هەروەک تەقاندنەوەى پەیکەرى (مادام دانیەل میتەران) لە لایەن گروپێکى سەر بە ئێرانەوە لە هەڵەبجە و، فەرمانى تیرۆرکردن بۆ شاعیرى مەزنى کورد (شێرکۆ بێکەس) و، سەدان کارى تیرۆریستى ترى لەم شێوازە!\n12- ڕژێمى ئێران و گرتنەوەى ئەو ڕوبارە سروشتیانەى کە دەڕژێنە هەرێمى کوردستان و، حساب نەکردن بۆ یاسا نێودەوڵەتییەکان، کە لە ڕابردوو دا چەندین جار ئاوى هەردوو ڕوبارى (زێى بچوک و سیروان)ى گرتۆتەوە و، بەتایبەت لە سنورى خانەقین ئاوى (ئەڵوەن)ى گرتۆتەوە. ئاشکرایە گرتنەوەى ئەم ڕوبارە سروشتییانە و حساب نەکردن بۆ ڕێکەوتنەکانى ئەم بوارە، لە ساتێکیش دا بووە کە گورزى کاریگەر بەر هاوڵاتیان و ئاسایشى (ئاو)ى هەرێم بگەیەنێت. بەتایبەت لە وەرزى گەرماى هاوین و وەرزى هاتنە بەرهەمى کشتوکاڵ دا (بە پیلانەوە) ئەم ڕوبارە سروشتیانەى گرتوەتەوە بۆ ئەوەى کێڵە کشتوکاڵیەکانى هەرێم وشک ببن. ئاشکرایە چەندین خۆپیشاندان و داواکارى نێودەوڵەتى لە ئێران کراوە، بۆ ئەوەى ئەو ڕەفتارانە بەرانبەر هەرێم نەگرێتەبەر و ڕەچاوى یاسا نێودەوڵەتیەکان بکات، بەڵام ئێران هیچ بایەخى بەو داوایانەش نەداوە و بە ئارەزوى خۆى مامەڵەى لەگەڵ ئەو کەیسەش دا کردووە.\n13- ڕژێمى ئێران ئەندازیارى بڕینى موچەى فەرمانبەرانى هەرێمى کوردستانە، چونکە حکومەتەکەى (نورى مالیکى) کە بەم کارە هەستا، راستەوخۆ لە لایەن ڕاوێژکارانى ئێرانییەوە بەڕێوە دەبرا و پیلانى بۆ دادەنرا.\n14- ڕژێمى ئێران و ڕواندنى دەیان (بەناو) ڕۆژنامەنوس و نوسەر و (شەهادەپێدراو!) لە ناو ڕۆژنامە و تی ڤى و زانکۆکانى کوردستان. ئەمەش بە جۆرێک لە زیادبووندان، کە زۆرجار ڕاستەوخۆ گوێبیستى لێدوان و خوێنەرى بابەتەکانى ئەم کەسانەش دەبین لە دژى ئۆپۆزسیۆنى ئازادیخوازى ئێران. ئیتر با ئەوەش بوەستێت کە چەندان تەلەفزیۆن و بلاوکراوە لە لایەن ئێرانەوە هاوکارى پەخشیان بۆ دابین دەرێت، وەک تەلەفزیۆنى پەیام و هتد.\n15- ڕژێمى ئێران و ئاگرتێبەردانى سنورەکان و، دەشت و کێوەکان و، ڕەز و باخەکانى هەرێمى کوردستان، کە سەدانجار ئەم کارە نامرۆڤانەیەى ئەنجام داوە، بەتایبەت لە وەرزى هاوین دا بۆ وشککردنى ڕەز و باخاتەکانى هەرێم و، سوتماککردنى لەوەڕگاکانى کوردستان.\n16- ڕژێمى ئێران و تۆپبارانکردن و بۆمبارانکردنى سنورەکان و ناوچەکانى هەرێمى کوردستان، کە تائێستا چەندان هاوڵاتى مەدەنى شەهید و کەم ئەندام بوون.\n17-ڕژێمى ئێران و هێنانى لەشکر و سوپا بۆ قوڵایى خاکى کوردستان.\n18-ڕژێمى ئێران و گۆڕینى ئاڕاستەى خۆپیشاندانەکانى هەرێمى کوردستان، کە چەندینجار سەلماوە کە ئێران لە ڕێى سیخوڕ و وابەستەکانى خۆیەوە کەسانێکى لە ناو خۆپیشاندانەکان دا ڕوواندووە کە تەقە بکەن هەم لە هاوڵاتیان لە لایەک و، هەم لە بارەگا حیزبیەکان لە لایەکى ترەوە ، بۆ ئەوەى پیلانى ئاژاوەنانەوە و لێکترازانى کۆمەڵگاى هەرێمى کوردستانى لێ بکەوێتەوە!\n19-ڕژێمى ئێران و دروستکردنى میلیشیا بۆ ئەوەى هەمیشە هەڕەشەى بەردەوام بن بۆسەر خاکى هەرێکى کوردستان و، پیلانى داگیرکردنى خاکى هەرێم، کە ڕژێمى ئێران لە ڕێى میلیشیاکانیەوە ڕاستەوخۆ لە %51 ى خاکى هەرێمى کوردستانى داگیرکردووە و، بە ئاشکراش قاسمى سولەیمانى بەشدارى لە ئۆپەراسیۆنى داگیرکردنى کەرکوک دا کرد و، لەوکاتەوە تا ئێستا وێنەى خومەینى و خامنەى لە کەرکوک و دوزخورماتو هەڵ کراون!\nئەم هۆکارانە و چەندین هۆکارى تر دەیسەلمێنن کە ئەجێنداکانى ڕژێمى ئێران لە دژى ئاسایشى نەتەوەیى باشورى کوردستان، ترسناکترین و خەتەرناکترین ئەجێندا و پیلانن.\nئیدى با سەدان پیلانى دڕندانە بوەستێت کە ڕژێمى ئێران لە ناوخۆ دا دژى کوردانى خۆرهەڵات گرتویەتییەبەر، بەمەش ڕژێمى ئێران دەبێتە پڕ-مەترسیترین و خەتەرناکترین هێزى داگیرکار دژى باشور و خۆرهەڵاتى کوردستان و، هەمو تاکێکى کورد بەگشتیى.\nکەوابو پێویستە هەمو ئەکادیمیستێکى شەرەفمەند و نوسەرێکى ئازادیخواز و نەتەوەیى، سڵ نەکاتەوە لە هەڵماڵینى پیلانە تیرۆریستیە دژە مرۆڤایەتیەکانى ڕژێمى ئێران.\nگەر ئەکادیمیستان و نوسەران لە باشورى کوردستان، بە یەکگرتوویى بتوانن دژى کردە و پیلانە تیرۆریستییەکانى ئێران لە خاکى هەرێم دا هەڵوێست دەرببڕن، نە ڕژێمى ئێران دەتوانێ بەردەوامیى بەو کارە تیرۆریستانەى لێرە بدا و، نە دادگاکانى هەرێمیش تا سەر (دەستە وەستاو) دەبن لە ئاست پیلانى تیرۆریستەکانى ڕژێمى ئێران لە خاکى باشور دا.\nسیخوڕ و شوێنکەوتەکانى ڕژێمى (کۆمارى تیرۆر و سێدارەى ئێران) لە خاکى هەرێم دەبێت زۆرباش ئەو حەقیقەتە بەرجەستەبێت لایان: ئەوەى (هەرگیز-هەرگیز-هەرگیز) کە (شەریف هەژارى) کۆڵى لێ نادات، تاودان و بڵاوکردنەوەى (بیریى ڕزگاریخوازانە)یە دژى دەوڵەتانى داگیرکەرى بەشەکانى خاکى کوردستان و هەمو پیلانێکى تیرۆریستیى. تا هەتاشە تەواوى کردەوە (تیرۆریستیى و ئاژاوەنانەوەکانى ڕژێمى ئێران) و هەمو بیرێکى تیرۆریستى دیکە، هەڵ دەماڵم، تا ڕاماڵین و هەڵتەکاندنى بیریى ئەو ڕژێمە کوردکوژ و ئازادیخواز کوژە و، هەمو ئایدیایەکى تەنگەتیلەى تیرۆریستیى دیکە!\nڕژێمى ئێران وەک داینەمۆى تیرۆر لە خاکى باشورى کوردستان: دەبێت ئەو حەقیقەتە زۆرباش بزانێت کە بیریى ئازادیخوازیى (من)، لە بنەڕەت دا خولقاوە بۆ (ڕاماڵینى بیریى تەنگەتیلەى تیرۆر و داگیرکارى سەر خاکى کوردستان). کەوابو ئیدى چۆن (بیریى من) لە تیرۆرى جەستەیى (خۆم) دەترسێ!؟\nچۆن منى ئەکادیمیستى نەتەوەیى، بتوانم فرمێسکى سەدان دایک کە کوڕەکانیان ڕۆژانە لە کۆڵبەریى دا پاسدار دەیانکوژێ، سەدان خوشک کە ئەتک ئەکرێن لە زیندانە دڕندەییەکانى ڕژێمى ئێران، سەدان دایکى ئاوارە کە ڕۆڵەکانیان لە باشورى کوردستان بە دەستى (ئیتلاعات) تیرۆر کراون و دەکرێن، لە یاد بکەم و، هەڵوێستم نەبێت لە بارەى یەک بە یەکیانەوە!؟\nئەوەى لە باشور و (بەتایبەت) لە زۆنى سلێمانى دژى ئەو ئەکادیمیست و نوسەرانە دەکرێت کە ئایدیاکانیان بۆ ئازادى و ڕزگاریى گەلانى ژێر چەپۆکى ڕژێمى ئێرانە، لە ڕاستیدا هەم تیرۆرى فکرییە و، هەم تیرۆرى جەستەییشە!\nیەکەم: تیرۆرە لە ڕوى فکرییەوە، چونکە ئیتلاعات و سیخوڕەکانى سەر بە ئێران خۆیان خزاندۆتە ناو (ڕۆژنامە و گۆڤار و وێبسایت)ەکانەوە و، دەیانەوێت (کلتور)ێک بهێننە کایەوە کە (عەیب و غەریب) بێت ئەکادیمیستێک یاخود نوسەرێک باسى دڕندەیى (کۆمارى تیرۆر و سێدارەى ئێران) بکات و، پیلانەکانى هەڵ بماڵێت!\nئیدى با ئەوەش بوەستێت کە زۆرینەى (ڕۆژنامە و گۆڤار و وێبسایت)ەکانى زۆنى سلێمانى زۆر بە دەگمەن کردەوە تیرۆریستیەکانى ئێران لە خاکى هەرێم باس دەکەن و ئاماژە بە ئەنجام دەرەکەى دەکەن!! زۆر بە دەگمەنیش باس لە (ئەشکەنجە و ئازار و کوشتوبڕییەکانى کوردانى خۆرهەڵات) لە ژێر چەپۆکى ئەم ڕژێمە ترسناکەدا دەکەن! ئەگەر ڕژێمى ئێران ڕاستەوخۆ دەستى سیخوڕانەى لە ناو ئەم (ڕۆژنامە و گۆڤار و وێبسایت)انەدا نییە، ئەى ئیتر بۆچى وایە!؟\nدووەم: تیرۆریشە لە ڕوى جەستەییەوە، چونکە دەیان مرۆڤى ئازادیخواز لەم زۆنەدا بە دەستى تیرۆریستەکانى سەر بە ڕژێمى ئێران تیرۆرکراون و، تیرۆریستەکانیش بە هیچ سزایەک نەگەشتون لە خاکى هەرێم دا!!\nکەوابو، دەیانەوێت وات لێ بکەن کە هەم لە ڕوى فکرییەوە زیندانیى بیى و، هەم لە ڕوى جەستەیشەوە دیل بى و نەتوانى ئازادانە بچیتە هەر شوێن و پنتێکى باشور کە دەتەوێ سەردانى بکەى، کێ لە هێنانە کایەى هەمو ئەم دۆخانە لە خاکى باشورى کوردستان دا، بەرپرسیارە!؟\nجێى ئاماژەیە لە پاش 16 ى ئۆکتۆبەرى 2017، کە ڕژێمى ئێران و میلیشیاکانى لە %51 خاکى باشورى کوردستانیان داگیرکرد و، دواى ڕوداوى زنجیرە خۆپیشاندانەکانى ناو خاکى ئێران کە سەرەتاى باهۆزى ڕاماڵینى ئەو ڕژێمە خوێنڕێژە هەستى پێ کرا، لەو ساتەوە، ڕژێمى ئێران زۆر ترسناکتر هەوڵ دەدات، پیلان و کردەوەى تیرۆریستى دژى شۆڕشگێڕانى کوردى خۆرهەڵات لە خاکى باشورى کوردستان دا چڕ بکاتەوە، بۆ نمونە تەنها لە ماوەى مانگێک دا لە (30-12-2017 تا 30-1-2018)، بە لایەنى کەمەوە ڕژێمى ئێران ئەم کارە تیرۆریستیانەى لە خاکى باشورى کوردستان ئەنجام داوە:\nرۆزى 30-12-2017 ئیران چەندین کارى تیرۆریستى تەقاندنەوەى لە زرگویزەلە دانا.\nشەوى 31-12-2017 لە هەوڵێکى ڕفاندنى تیرۆریستانى سەر بە ئێران، شێلگیرانە ڕزگارم بوو! (شایت حاڵ هەن و، بەڵگەکانیش بۆ دادگا خراونەتەڕو!).\nرۆزى 7-1-2018، وەزیرى ئیتلاعاتى ئیران هەرەشەى لەو هێزە ئۆبۆزسیۆنانەى خۆرهەلاتى کوردستان کرد کە لە خاکى باشور دان، کە هەمو کارێک لە دژیان دەگرنەبەر!\nرۆزى 19-1-2018 سوپاى ئیران هاتە ناو سنورى کیلێ ى باشورى کوردستانەوە و، بەبێ حسابکردن بۆ یاسا نێودەوڵەتیەکان، دەستى بەسەر چەندین شوێنى باشور دا گرت!\nهەروەها لە کۆتایى مانگى دوانزەى 2017 ەوە تا کۆتاى مانگى یەکى 2018، میلیشیاکانى سەر بە ڕژێمى ئێران دەیان کردەوەى تیرۆرکردنیان دژى هاوڵاتیانى کورد لە ناوچە کوردستانیە داگیرکراوەکان ئەنجام داوە. سەدان ماڵى کوردیان لەو ناوچانە سوتاندووە. دەیان کردەوەى ڕفاندن و ئەشکەنجەدانیان ئەنجام داوە و،چەندان کردەوەى (نامۆراڵی) وەک ئەتکى خوشکەکانمانیان لەو ناوچانەدا گرتۆتەبەر.\nلە کۆتاییدا، هیوادارم کە دادگا بتوانێت تیرۆریستەکانى کەیسەکەى من ئاشکرا بکات و سزاى یاساییان بدات!\nبا زەمەن ئاوها بێ و کەشێک خولقابێت کە چەندان سیخوڕى وەک (ن،ک)، کە سێ ساڵ لە هەڵەبجە شۆفێرى ئۆتۆمبێلە (میک-زەمینى)یەکەى قەرارگاى ڕەمەزان بو و، دەستى لە چەندان کردەوەى سیخوڕى-تیرۆریستى دا هەبوە، چاودێرى من بکات!! ڕونە کە من هەرگیز لە دەربڕینى بیریى ئازادیخوازانەم سڵ ناکەمەوە و، ئەم ڕژێمە تیرۆریستییەى ناو ئێرانیش ناتوانێت تا سەر لەسەر کار بمێنێتەوە!! بەم دوو نیوە دێڕەش کۆتایى بەم بابەتەم دێنم:\nلە کوردستانى ئازاد، هەى داد و بێ داد،\nئەمن دیلم، (ئیتلاعات)یش سەربەست و ئازاد!\nسامانی وەستا بەکر: ئایا ئەردۆگان تێکەوت؟\nعەبدولڕەحمان عەلی ڕەزا: عێراق مەرزەلاوەکی و نافەرمیەکانی هەرێمی داخست.


كوردی/کوردانی سوریا لەسیاسەتی دەرەکی ئەمریکا: ستراتژی درێژخایەن یا کەرەستەی سیاسی؟ - دیدبان حقوق بشر کردستان ایران\nکوردی/کوردانی سوریا لەسیاسەتی دەرەکی ئەمریکا: ستراتژی درێژخایەن یا کەرەستەی سیاسی؟\nنووسەر: لارا عەزیز\nناوەندی لێکۆڵینەوەی قەیران و ناکۆکییە نێودەوڵەتییەکان\nلەلایەن چاودێری مافی مرۆڤی کوردستانی ئێرانەوە وەرگێڕدراوەتەوە\nچاودێری مافی مرۆڤی کوردستانی ئێران وەک دەزگایەکی مافی مرۆڤ، لەدەرەوەی دەوڵەت و لەبەشی کەرەتی تایبەت کە لەلایەن خەڵکەوە بەڕێوە دەبردرێت بە ئارمانجی پشتیوانی لە مافی هاوڵاتیانی کوردی ئێرانی لەساڵی ۱۳۹۷ دامەزرا. ئەم دەزگایە، بە شێوازی پسپۆڕانە، کارناسانە و بەردەوام دۆخی مافی مرۆڤ و پێشلکاریەکانی لەناوچە کوردنشینەکانی ئێران دەشۆپێنێت. بەدواداچوون بۆ پێشلکاریەکانی مافی مرۆڤ، بێبەش بوون لە مافی هاوڵاتی بوون، زیانە کۆمەڵایەتییەکان و ئەنجامەکانی پشتیوانی ماف پەروەرانە لە هاوڵاتیانی کوردی ئێڕانی، پەیوەندی لەگەڵ کارناسان و چالاکانی مافی مرۆڤ و راگەیاندنەکان، شرۆڤەی دواین راپۆرتەکانی دەزگا نێودەوڵەتییەکان و داهێنانی وێژەوانی پسپۆڕانە لەبواری مافی مرۆڤ، بەشێکە لە چالاکییەکانی چاودێر.\nچاودێری مافی مرۆڤی کوردستانی ئێران، لەم راپۆرتەدا، دەیەوێت راپۆرتێک لەبارەی کوردانی سوریا و پەیوەندیان لەگەڵ ئەمریکا وەرگێڕێتەوە کە لەم ساڵانەی دوایدا سەرنجی لێکۆڵەرانی بۆ لای خۆی راکێشاوە. جۆر و ئاستی پەیوەندی و هۆکاری کشانەوەی ئەمریکا لە سوریا و پەیوەندی دواتری ئەمریکا و گرووپە چەکدارە کوردەکان لەم راپۆرتەدا بە باشی شرۆڤەی لەسەر کراوە.\nوادیاربوو کوردەکان لەدرێژەی شەڕ و ناکۆکییەکانی سوریا هاوپەیمانێکی سەرەکی و گرنگن لەگەڵ ئەمریکا و تەنانەت لە ئاستی بەهێزتر، سەنگەرێکی سکۆلار لەشەڕ لەگەڵ گرووپە ئیسلامییەکانن و زاڵن بەسەر ئۆپۆزسیۆنی دژە ئەسەد دا. هاوکات کە کوردەکان لە هێرشە بێ بەزەیانەکانی داعش سەرەتا لەکۆبانی و دواتر لەرەقا پاشەکشێیان بەم گرووپە کرد، رۆژئاوا (واتەی وشەیی: شوێنی ئاسۆی ئێوارانی هەتاو – ئیدارەی خۆجێی زاڵ لە ناوچە کوردنشینەکانی سوریا) هاتە گۆڕێ. رۆژئاوا لەساڵی ۲۰۱۴ وەک دەسەڵاتێکی خۆسەر راگەیەندرا و پارتی یەکێتی دێمۆکراتیک (پەیەدە) لەگەڵ باڵی چەکداری یەکینەکانی پاراستنی گەل (یەپەگە) کۆنترۆڵی سێ کانتۆنی سەرەکی لەسەریا، جزیرە، کۆبانی و عەفرینیان بەدەستەوە گرت. لەکاتێکدا کە ئەسەد یا ئەمریکا هیچ کات بە فەرمی دانیان بەمانەدا نەناوە، ئەم ناوچە لەساڵی ۲۰۱۴ لەلایەن ئەمریکاوە پشتیوانی لێکرا، چوونکە ئەمریکا لە شەڕی کوردەکان لەگەڵ داعش لەڕێگای ئاسمانی و تەقەمەنی و چەکەوە یارمەتی دەدان. ئەمە وەک پێشکەوتنێک بۆ پرسی کورد لەسوریا هەژمار دەکرا. شوێنێک کە رژیمی بەعس هەر جۆرە چالاکی و جووڵەی سیاسی کوردی بە ساڵان قەدەخە کرد بوو. (Federici, 2015). چالاک بوون و جوڵەی کوردانی سوریا دەرفەتێکی بۆ رەخساندن تا لەسەر مافی خۆیان و مسۆگەر کردنی ئۆتۆنۆمی لەسوریا جەخت بکەنەوە. لەو کاتەوە، ویستی کورد و هیوای بە ئۆتۆنۆمی زۆر بڵند بوو، بەڵام لەناکاو جارێکی دیکە رووبەڕووی پشت بەتاڵکردنیان لەلایەن ئەمریکا بوونەوە.\nکورد پێشینەیەکی مێژوویی شەڕی بۆ مانەوە و درێژەدان و شووناسی خۆی هەیە. وەک کۆمەڵگایەکی خێڵی بەدرێژایی ساڵان لەلایەن عەرەب و فارس و تورکەوە جیاکراونەتەوە. لەساڵی ۱۵۱۶، بەشێکی زۆر لەکوردەکان لەئێران جیا کرانەوە و خرانە سەر دەسەڵاتی عۆسمانی. (Meho et al., 2004). بەڵام کوردانی ژێر دەسەڵاتی عۆسمانییەکان لەراستیدا بە پەیمانی لۆزان لەساڵی ۱۹۲۳ بڵاوەیان پێکرا. هاوڕا بوون لەسەر دابەشکردنی عۆسمانی لەشەڕی جیهانی یەکەم لەنێوان فرانسا و بەریتانیا، بوو هۆی ئەوەی لەنێوان سوریا و ئێراق و تورکیادا دابەش بکرێن. (Federici, 2015). ئەوڕۆکە کورد یەکێک لەکۆنترین کۆمەڵگاکانی رۆژهەڵاتی ناوینن. لەبەرچاو نەگرتن لە سیستمی نێودەوڵەتی بووە هۆی ئەوەی تا کوردەکان کۆمەڵێکی ئاسان بۆ دزە کردن بە تایبەت لەلایەن زلهێزەکانەوە بن. لەراستیدا، کورد زۆرتر ئەو کاتانەی کە بەکاریان دێنن، پشتیان بەتاڵ دەکرێتەوە تا رووبڕووی بەرپرسانی ناوچەیی ببنەوە.\nدەکرێت ئاماژە بە بڕیاری دۆناڵد ترامپ لەئۆکتۆبەری ۲۰۱۹ بکرێت کە هێزەکانی لەسوریا کشاندەوە. کوردانی سوریا دوای ئەم بڕیارەی ترامپ، تێگەیشتن شەڕکردنیان لەگەڵ داعشیش ناتوانێت گەرەتنی درێژەی پشتیوانییەکانی ئەمریکا بێت بۆیان. (Hiltermann, 2018). ئەم بڕیارە، دەست بەردانی خەست لەکوردان بوو. لەراستیدا، رۆژانی ئۆتۆنۆمی کوردەکان لەگەڵ ئارمانجەکان رەجەب تەیێب ئەردۆغان کەوتە مەترسییەوە کە رایگەیاند پەیەدە/یەپەگە و ناسیۆنالیزمی کورد لەئاستی بەربڵاوتردا سەرکوت دەکات. پەیوەندی ئەمریکا – تورکیا بە هۆی پشتیوانی ئەمریکا لە پەیەدە تووشی گێرەوکێشە بوو. تورکیا ئەم پارتە سیاسییە کورد وەک گرووپێکی تێرۆریستی و باڵێکی پەکەکە ناودێر دەکات کە لەماوەی چەندین دەیە هەڕەشە بوو لەدژی ئاسایشی تورکیا و گرووپێکی جیاخوازە. (Butler et al., 2019). بەڵام تەنیا شتێک کە بووە هۆی راوەستانی ئەردۆغان، بوونی هێزەکانی ئەمریکایی بوو کە رۆیشتنیان دەبووە هۆی رووبڕوو بوونەوە لەگەڵ مەترسییەکی رژدا. کورد بێ ئەمریکا لەنێوان دەسهاڕی هێزەکانی ئەسەد و تورکیادا دەمایەوە. هاوپەیمانی نێوان واشنگتۆن و ئەنکارا پڕ بوو لەدەرئەنجام بۆ کوردانی سوریا کە بە توندوتیژی لەڕادەبەدەر، سڕینەوەی خێل، تاوانی شەڕ و سەرکووت رووبڕوو بوون. بۆ خەڵکێک کە پێشتر بەدیلێکی قورستریان دابوو، ئەمە تراژدی بوو.\nبرچسب هاسیاسەتی دەرەكی ئامەریكاكوردەكانی سووریاکەرەستەی سیاسی\nاعدام‌های بدون محاکمه جوانان کرد\nیادداشت/جشن چله زمستان کردهای ایزدی


پێشنوێژی مزگەوتی مەككە ئەم دوعایانەی بۆ پێشمەرگەو كوردستان كرد - Yeane.Org ماڵپەری یانی\nپێشنوێژی مزگەوتی مەككە دوعا بۆ خەڵكی هەرێمی كوردستان و پێشمەرگە دەكات كە خوای گەورە بیانپارێزێت و بەسەر دوژمنەكانیاندا سەریان بخات.\nشێخ ماهر ئەلمعیقلی پێشنوێژی مزگەوتی مەككەو بەناوبانگترنی قورئان خوێنی سعودیە، لەسەر پەیجی تایبەتی خۆی لەتۆڕی كۆمەڵایەتی فەیسبوك لەبارەی هەرێمی كوردستانەوە پۆستێكی بڵاوكردتەوەو نوسیویەتی: خوایە گیان برا موسڵمانەكانمان لەكوردستان بپارێزە، خوایە گیان بەسەر دوژمنەكانیاندا سەریان بخەیت.\nئەوەشی وتوە:خوایەگیان خۆڕاگریان پێ ببەخشیت بەرانبەر بەو شەڕەی روبەڕوویان بووەتەوە.\nئەو وتارخوێنەی مزگەوتی مەككە بۆ ئەو پۆستەشی كە لەفەیسبوك بڵاویكردوەتەوە وێنەی پێشمەرگەیەكی داناوە كە لەسەنگەرەكانی بەرگریدایەو ئاڵایەكی كوردستان لەپشتیەوەیە.\nئه‌مه‌ش لینكی په‌یجه‌كه: كلیك لێره بكه\nبەهێزترین دیبەتی جیهان لەنێوان د.زاکیرنایک & د.کامبڵ بەشی سێیه‌م\nبۆچی چوار ژن لە ئیسلام ڕێگە پێدراوە ؟ ئه‌م دكۆره وەڵامی ئەم پرسیارە دەداتەوە


كۆسرەت رەسول: دۆخەكە بەرەو ئەوە دەڕوات كورد دەرگایەكی لێ بكرێتەوە\nئەمڕۆ پێنجشەممە 11/07/2019 كۆسرەت رەسول لەناوچەی شینكایەتی. فۆتۆ: هاوژین شەریف\nكۆسرەت رەسول، جێگری سكرتێری گشتی یەكێتی داوا یەكهەڵوێیستی كورد دەكات و پێشی وایە نە یەكێتی و نە پارتی و نە هیچ حزبێكی دیكە بەتەنها هیچ نین. ئەو دەشڵێت؛ دۆخە بەرەو ئەوە دەڕوات كورد دەرگایەكی لێ بكرێتەوە.\nئاوێنە: بەپێی راگەیەندراوێكی نوسینگەكەی، ئەمڕۆ پێنجشەممە، كۆسرەت رەسول عەلی، جێگری سكرتێری گشتی یەكێتی نیشتمانی كوردستان لەمیانی سەردانێكیدا بۆ گوندی قامیش لەناوچەی شینكایەتی شارباژێر، لەوتەیەكدا رایگەیاند"ئەمڕۆ ئەركە لەسەر هەمومان باشترین خزمەتگوزاری پێشكەشی هاوڵاتیانی خۆمان بكەین و لەئاستی بەرپرسیاریەتی دۆخەكە بین."\nكۆسرەت رەسول وتیشی"هەمومان هەوڵبدەین میللەتی كورد یەكدەنگ و یەكهەڵوێست بین، هەمومان بەیەكەوە شتین، نە یەكێتی و نە پارتی و نە هیچ حزبێكی تر بە تەنها هیچ نین، بەڵام ئەگەر یەكبین هەمو شتێكمان پێ دەكرێ، بارودۆخەكانیش بەرەو ئەوە دەڕۆن كورد دەرگایەكی لێ بكرێتەوە."


هەڤاڵنامە: چه‌ند سه‌رنجێک له‌سه‌ر رووداوه‌کانی ده‌ڤه‌ری بادینان\n* ئه‌و که‌سانه‌شی به‌قسه‌ی ئه‌وان هه‌ڵخه‌ڵه‌تان و چه‌ندین مه‌یخانه، دووکانی مه‌یفرۆشی، سه‌نته‌ری شێلان (مه‌ساج) و، هوتێلیان سووتاند و کاول کرد. که‌سانێکی ساویلکه‌و نا تێگه‌یشتوو و دواکه‌توون و نامۆن به کۆمه‌ڵگه‌یه‌کی شارستانی و، سه‌لماندیان چه‌ند له دیموکراتی و شارستانییه‌ته‌وه دوورن.\n* ئه‌و که‌سانه‌شی باره‌گاکانی یه‌کگرتووی ئیسلامییان سووتاند، له‌وان دواکه‌وتووتر و نادیموکراتترن و ئه‌وانیش سه‌لماندیان جیاوازی نێوان ئه‌وان و دیموکراتی، ئاسمان و رێسمانه!\n* به‌شی زۆری راگه‌یاندنه‌کان به‌سه‌ربه‌خۆ و ئه‌هلی و حیزبییه‌وه، له ئاستی به‌رپرسیاریدا کار ناکه‌ن. سه‌ردێڕ و هه‌واڵی وا بڵاوده‌که‌نه‌وه که خۆشیان باوه‌ڕیان پێی نییه! به‌داخه‌وه راگه‌یاندنه‌کان هه‌موو شتێک ره‌چاو ده‌که‌ن، پیشه‌یی بوون نه‌بێت! هه‌موو خه‌ریکن سۆزی لایه‌نگره‌کانی خۆیان راده‌کێشن و ده‌یانخه‌نه شه‌ڕێکی بێ ماناوه! راستگۆیی و پیشه‌یی بوونی راگه‌یاندنه‌کان له‌م جۆره کاتانه‌دا ده‌رده‌که‌وێ!\n* ده‌سه‌ڵات، لایه‌کی رووداوه‌که‌ی وه‌رگرت و، ته‌نێ ئاماژه‌ی به سووتاندنی دووکان و شوێنی بازرگانی هاوڵاتیان کرد و، سوووتانی باره‌گاکانی یه‌کگرتووی به‌لاوه‌نا و گوتی کاردانه‌وه‌ی خه‌ڵکه!\nلایه‌نه‌کانی ئۆپۆزسیۆن، هاتن یه‌ک لای ئه‌و رووداوه‌یان وه‌رگرت و ته‌نێ هێڕشکردنه سه‌ر باره‌گاکانی یه‌کگرتوویان ئیدانه‌کرد و به‌یاننامه‌یان بڵاوکرده‌وه. نه‌هاتن به‌لای ئه‌وه‌دا که رووداوی یه‌که‌م، به‌هه‌مانشێوه‌ی سووتاندنی باره‌گاکانی یه‌کگرتوو، پێشێلکاری مافی مرۆڤه و نابێ هێرشبکرێته سه‌ر ئازادییه‌کانی مرۆڤ. به‌تایبه‌ت له‌م حاڵه‌ته‌دا ئه‌و قسه‌یه‌ی من زیاتر رووه و بزووتنه‌وه‌ی گۆڕانه، که هێزێکه بانگه‌شه‌ی پێشکه‌وتنخوازی و مه‌ده‌نییه‌ت ده‌کات، به‌ڵام له‌م رووداوه‌دا داکۆکی له‌و ماف و ئازادییانه نه‌کرد و له‌بری ئه‌وه‌ی داکۆکی له مافی مرۆڤ بکات، هات بۆ به‌رژوه‌ندی سیاسییانه‌ی خۆی کاری کرد.\n* به‌شی هه‌ره‌زۆری ئه‌وانه‌ی پێیان ده‌گوترێ رۆشنبیر و، رۆژانه قسه‌ی زۆر و بێزارکه‌ر له‌سه‌ر دیموکراتی و مافی مرۆڤ ده‌که‌ن و، خۆیان وه‌ک پێشه‌نگ و بیرمه‌ندی ئه‌و سیسته‌مه ده‌ناسێنن. له‌م رووداوانه‌دا رووی راسته‌قینه‌ی خۆیان هه‌ڵماڵی و پیشانیاندا که ئه‌مانیش شتێکی جیاواز له سه‌رکرده و سیاسییه نا دیموکراته‌کانمان نییه. ئاخر جیاوازی نێوان دووکانی هاوڵاتییه‌ک و باره‌گایه‌کی حیزبی چییه؟ ئه‌گه‌ر ئه‌و بۆ حیزبێک گرنگه، به‌هه‌مانشێوه دووکانه‌که‌ش بۆ خاوه‌نه‌که‌ی گرنگه و شوێنی بژێوی ژیانی خۆیی و بنه‌ماڵه‌که‌یه‌تی. نابێت رۆشنبیر له پێناو بیرکردنه‌وه‌ی سیاسی و دژایه‌تی ده‌سه‌ڵات، ئه‌وه فه‌رامۆش بکات که ماف هه‌ر مافه. جا هی حیزبێک بێت یا هی هاوڵاتییه‌کی ساده، هی مه‌لایه‌ک بێت یا مه‌یفرۆشێک، گرنگ ئه‌وه‌یه مافی هیچییان بنپێ نه‌کرێ و هه‌موو سوودمه‌ندبن له مافه‌کانی خۆیان و دووربن له ده‌ستدرێژی.\n* دیاره رووداوه‌کان کاریگه‌ری به‌هێزیان له‌سه‌ر کۆی کۆمه‌ڵگه دروست کردووه، به‌جۆرێک که باروودۆخه‌که به‌ره‌و توندوتیژی زیاتر ده‌ڕوا. به‌تایبه‌ت ململانێ و شه‌ڕی راگه‌یاندنی پارتی دیموکراتی کوردستان و، یه‌کگرتووی ئیسلامی کوردستان، دۆخه‌که ئاڵۆزتر ده‌کات. کێشه‌که‌یان له پێشێلکاری مافی مرۆڤه‌وه گواستۆته‌وه بۆ کێشه‌ی سیاسی و ململانێی سیاسی ناوخۆیان، حیزبه‌کانی دیکه‌ش ده‌یانه‌وێ له‌م بارودۆخه که‌ڵکی سیاسی وه‌رگرن. بێ ئه‌وه‌ی بیر له چاره‌نووسی خه‌ڵک و بارودۆخی گشتی هه‌رێم بکه‌نه‌وه که له هه‌رکاتێکدا ئه‌گه‌ری قڵپ بوونه‌وه‌ی هه‌یه! ئه‌م نا به‌رپرسیارییه‌ی ده‌سه‌ڵات و ئۆپۆزسیۆن، جگه له‌وه‌ی خۆیان تێیدا زه‌ره‌ر ده‌که‌ن، کوردستانیش ده‌خه‌نه مه‌ترسییه‌وه و یارییه‌کی ترسناک به چاره‌نووسی ئه‌م خه‌ڵکه‌وه ده‌که‌ن. بۆیه پێویسته هه‌موویان سیاسه‌تی خۆیان بگۆڕن و که‌مێک بیر له به‌رژوه‌ندی خه‌ڵکی کوردستان بکه‌نه‌وه.\nله ئێستادا ئه‌گه‌ر به‌ره‌و هێورکردنه‌وه‌ی بارودۆخه‌که هه‌نگاو نه‌نرێت، ره‌نگه به‌ره‌و ئاراسته‌یه‌کی مه‌ترسیدارتردا بڕوا. باشترین چاره‌سه‌ریش بۆ ئه‌م دۆخه جێ به‌جێکردنی یاسایه، که هه‌رکه‌س یا هه‌ر حیزبێک ده‌ستی هه‌بێت له تاوانکارییه‌کانی ئه‌و ده‌ڤه‌ره، به‌گوێره‌ی یاسا هه‌ڵسوکه‌وتی له‌گه‌ڵ بکرێت، جا پارتی بێت یا یه‌کگرتوو! خۆ ئه‌گه‌ر واشنه‌کرێت و وه‌ک هه‌میشه یاسا ژێرپێ بکرێ، کێشه‌که به هه‌ڵواسراوی ده‌هێڵێته‌وه و ئه‌گه‌ری به‌رده‌وامی و سه‌رهه‌ڵدانه‌وه‌ی زیاتری ده‌بێت.\n* کۆمه‌ڵگه‌ی ئێمه هه‌روا به‌رده‌وام ده‌بێت له ململانێی نێوان لایه‌نه ئایینی و نا ئایینییه‌کان (مه‌به‌ستم حیزبه‌کان نییه)، به‌ڵام گرنگ ئه‌وه‌یه ئه‌م ململانێیانه به شێوه‌یه‌کی ناشارستانی و توندوتیژانه نه‌بێت. به بروای من به هیچ رێگه‌یه‌ک ناتوانرێ لایه‌ک خۆی بسه‌پێنێت به‌سه‌ر لاکه‌ی دیکه‌دا. ده‌بێ هه‌ردوولا له‌وه تێ بگه‌ن که وه‌ک چۆن ئه‌م مافی نوێژ و دینداری هه‌یه و ئازاده له په‌یره‌وکردنی ئایینه‌که‌ی، به‌هه‌مانشێوه لاکه‌ی دیکه‌ش مافی هه‌یه که وه‌ک ئه‌و بیرنه‌کاته‌وه و، نوێژ نه‌کات و، بچێته مه‌یخانه و مه‌ی بخواته‌وه. ده‌بێ هه‌ردوولا له‌وه تێ بگه‌ن، که کۆمه‌ڵگه جێگه‌ی هه‌ردووکیانه و ده‌بێ به‌یه‌که‌وه هه‌ڵبکه‌ن و، به‌یه‌که‌وه بژین و رێز له جیاوازییه‌کانی یه‌کتر بگرن.\n* له کۆتاییدا... ئازادی سه‌رده‌که‌وێت!\nسه‌رنج: ئه‌م نووسینه له ماڵپه‌ڕی (نوچه‌نێت)یش بڵاوبۆته‌وه\nنێردراوە لە لایەن Heval Nezhad at 9:44 AM


„in_visible“ - هونەری ئاداکردن بە شێوەیەکی نەبینراو : Goethe-Institut Irak\nهونەری ئاداکردن بە شێوەیەکی نەبینراو\nهونەری ئاداکردن بە شێوەیەکی نەبینراو „in_visible“ | Neda Navaee\nهونەری کار و ئاداکردنی وانەگوتنەوە ئەلمانی- عێراقی، بە شێوەیەکی نەبینراو، ، لە ٢٩ و ٣٠ی تشرینی یەکەمی ساڵی ٢٠١٦ لە ئاکادیمیای هونەر لە بەرلین، لە چوارچێوەی بەرنامە شانۆگەرییەکاندا لەو پێشانگایەی کە ئاکادیمیا ئامادەی کردبوو "دەولەتی نادڵنیایی- ستراتیجی هونەریی لە بارە نائاساییەکان." بۆ یەکەمین جار پێشکەشکرا.\nموژگان هاشمیان خانمە هونەرمەندی سەماکار و سەمازانی ئەلمانی، کە لە هەمان کاتدا بەڕێوەبەری پرۆژەکەیە، لەگەڵ ئەیا مەنسوری نووسەر و ئەکتەری عێراقی خانمە لەبووە عارەب هەڵدەستن بە لێکۆڵینەوە، لە "بەندایەتی نەبینراو"دا وەک ئەزموونێکی ژنان، لە بەندیخانەیەکی بەرلین و لە کۆمەڵگەی عێراقدا.\nلەبووە عارەب، کە هەر لە سەردەمێکەوە کە هێشتان کیژۆلەیەک بوو بەختی یار بوو، کە بتوانێت پایسکل لێبخوڕێت، رۆلی دجلە دەگێڕێت. دجلەی لاو لە گەشتێکی پایسکل لێخوڕیندا مێوانەکان لەگەڵ خۆی دەبات و عێراقیان پێشاندەدات، هەروەها چیڕۆکان بۆ ئەو ژنانە دەگێڕێتەوە کە ڕووبەڕوویان دەبێت. ئەو چیڕۆک و بەسەرهاتە ڕاستییانە لەلایەن خانمە نووسەر ئایا مەنسور نووسراونەتەوە.\n"نەبینراو in_visible"ی دەبێتە زمانحاڵێک بۆ ئازار و خۆشی رۆژانەی ژنانی عێڕاق. ئەوانە بەسەرهاتی ئەو ژنانەن کە فەرامۆش کراون و کەس گوێی لێ نەگرتوون، هەندێکییان زنجیرکراون، هەندێکیان بە تەواوی سادە و ئاسایین، لەگەڵ ئەوەش بەسەرهاتێکن، کە گەرەکە بگێڕدرێنەوە. موژگان هاشمیان زمان و جوولە پێکەوە پەیوەند دەکات و چرکەساتەکانی هەستە ئازاردەرەکان سەما دەکات، هەروەها ئەندێشەکانی ئەو ژنانەن کە ناتوانن بە ئازادی بجوولێنەوە. سەماکانی ئەو خانمە هونەرمەندە ئەندێشە و هەستەکان لێکتر دەتاوێنێتەوە و دەبێتە دەربڕێنێک بۆ ئازار و خۆشییەکان.\nدیما ئەحمەد، یەکێکە لەو دوو کەسەی کە وەک یارمەتیدەری رۆژنامەنووسی لە بەغدا، زانیاریەکان تۆمار دەکات. واقیعیەت دەبێتە بەشێک لە شانۆیەکە. ئەو بە ڕێگای کاری فیلمگری دوکۆمێنتکاری زمان و جوولە پێکەوە پەیوەست دەکات و لەهەمانکاتدا چیڕۆکی تری ژنانی عێراق، ئەوانەی سنووورەکانیان بەزاندووە دۆکۆمێنت دەکات.\n"نەبینراو in_visible" وەک جۆشدانێکی بیرکردنەوەیە، پێویستە ژنان ورەیان بدرێتێ، تا باوەڕ بەخۆیان بکەن و بۆ مافەکانی خۆیان تێبکۆشن. in_visible وەک زمانحاڵێکە، بۆ ئەوەی ڕوانگەکانی ژنانی عێراقی کۆمەڵگەکەی بگەیەننە جەماوەرێکی بیانی . in_visible پێکەوەکاریێکە لە نێوان بازنە جیاجیاکانی ژنانی هونەرمەند و لایەنە کەلتوورییەکان. کە ئەندێشەکان و هەستەکان لە کارێکی هونەریدا بەرجەستە دەکات، بۆ ئەوەی وا نەبێت کە لە کۆتاییدا ئاشنایی لەگەڵ لایەنە هاوبەشەکان پەیدابکرێت.\nئەو پارچە هونەرییە لە ئاکادیمیای هونەر لە بەرلین لە هەردوو ئێوارەدا نزیکە لە پێش ٥٠٠ مێواندا پێشکەشکرا. لە کۆتاییدا و لە ئێوارەی دووەمدا گەنگەشەیەک لە نێوانی هەنەرمەندانی بەشداربوو لە بارەی ناواخن و زانیارییە پشتخانەکانی شانۆکە کرا و ژیانی رۆژانەی ژنانی عێراق بە شێوەیەکی نزیکتر خرایە بەرچاوان، ئەوەی کە لە مێدیاکانەوە شارەزایان نابین.\nin_visible بە بۆنەی ڤێستیڤالی تەرکیب بەغدا بۆ هونەری هاوچەرخ لە ١٥ی نیسانی ٢٠١٧ لە شانۆی مونتەدا جارێکی تر پێشاندەدرێت.\nin_visible بە هاوکاری نیوان موژگان هاشمیان و پەیمانگەی تەرکیب بەغدا بۆ هونەری هاوچەرخ و بە کۆکاری ئاکادیمیای هونەرەکانی بەرلین و بە پشتگیری دۆستانەی\nفۆندی کۆبەرهەمهێنانی نێونەتەوەیی پەیمانگەی گوێتە و (EMCUE e.V) و هەروەها –کۆچ، شاری بەندیخانەی هونەر- هاتە جێبەجێکردن\nنواندن: لەبووە عارەب و موژگان هاشمیان\nکۆریۆگرافی (سەماکاری): موژگان هاشمیان\nدەق: ئایا مەنسور\nڕێکخستنی دەقی شانۆیی: ئەنکە زاوەرتایگ، حەیدەر جۆما.\nدێکۆری شانۆ: فەرزاد ئەرخەوان\nجلوبەرگ" نەستەران ڕەببانی\nمۆسیقا: ئۆلیڤەر دۆرێل\nرۆناکی: ئەسیر سۆلانا\nدۆکۆمێنتکاری: دیما ئەحمەد


پەرلەمانتارێك: ژمێریارێك نەوتی ساڵێكی تەواوی عیراقی فرۆشتووە – تۆڕی میدیایی خەڵک\n2018/12/18 - 5:08 PM\nپەرلەمانتارێكی هاوپەیمانی فەتح لە پەرلەمانی عیراق دەڵێت، ئەو گرێبەستەی لەلایەن كۆمپانیای سۆمۆوە كراوە سەبارەت بە فرۆشتنی نەوتی ساڵێكی تەواوی هەناردەی عیراق بۆ ساڵی 2019 و بە نرخێكی جێگیر، سەرپێچی یاسایی و ئیداریی تێدایە.\nئەمڕۆ سێ شەممە، سامر زێبان، پەرلەمانتاری هاوپەیمانی فەتح لە پەرلەمانی عیراق لە لێدوانێكی ڕۆژنامەوانیدا ڕایگەیاندووە، “میكانیزمەكانی فرۆشتی نەوت لە هەموو وڵاتە هەناردەكەرەكانی نەوت، بە چوار قۆناغ دەبێت لەماوەی ساڵێكدا، واتە سێ مانگ جارێك”.\nبەی وتەی ئەو پەرلەمانتارە، “گرێبەستەكەی عیراق بۆ فرۆشتنی نەوتی ساڵێكی تەواوەتی لە ساڵی 2019، سەركێشییەكی زۆر گەورەیە و سەرپێچییەكی گەورەیە”، داواشی كرد بەهای ئەو گرێبەستەی لەو بارەیەوە ئیمزاكراوە ئاشكرا بكرێت، “چونكە نرخی نەوت لە بازاڕەكانی جیهاندا جێگیر نییە”.\nسامر زێبان دەڵێت: “ئەوەی لەئێستادا كۆمپانیای بەبازاڕكردنی نەوتی عیراق بەڕێوەدەبات، عەلا یاسرییە، كە ژمێریارە، لەكاتێكدا حكومەت توشی نەزۆكی بووە، كە ناتوانێت كەسێتییەكەی شارەزا و خاوەن كارامە لە بواری بەبازاڕكردندا لەو پۆستەدا دابنێت”.\nپێشتر بەڕێوەبەری كۆمپانیای هەناردەكردن و بەبازاڕكردنی نەوتی عیراق (سۆمۆ) ڕایگەیاندبوو، وڵاتەكەی گرێبەستی كردووە بۆ فرۆشتنی هەموو ئەو بڕە نەوتەی تەرخانكراوە لە ساڵی 2019دا هەناردە بكرێت، نەوتەكەش بە كۆمپانیا ئاسیایی و ئەوروپاییەكان دەفرۆشرێت.\nدوێنێ دوو شەممە، عەلا یاسری، بەڕێوەبەری كۆمپانیای هەناردەكردن و بەبازاڕكردنی نەوتی عیراق (سۆمۆ) لە بەیاننامەیەكدا ڕایگەیاندبوو، هەموو ئەو بڕە نەوتەی بۆ هەناردەكردن لە ساڵی 2019دا تەرخانكراوە، بەپێی گرێبەستەكان فرۆشراون بە كۆمپانیا ئاسیایی و ئەوروپاییەكان.\nهەر بەپێی بەیاننامەكە، كە لەسەر پێگەی فەرمی (سۆمۆ) بڵاوكراوەتەوە، 67%ی هەناردەی نەوتی عیراقی بۆ ساڵی 2019 بەرەو بازاڕەكانی ئاسیا دەچێت، لەهەمان كاتدا 20%ی بەرەو بازاڕەكانی ئەوروپا ڕەوانە دەكرێت و پاشماوەی 13%ی بۆ بازاڕەكانی ئەمریكا هەناردە دەكرێت.\nبە وتەی یاسری، “هەموو هەناردەكانی نەوتی عیراق بۆ ساڵی داهاتوو، بە نرخێكی باش بە بەكاربەران لە چەندان وڵاتی ئاسیا و ئەوروپا فرۆشراون، كەمترین دابەزاندنیش لە نرخەكاندا كراوە”، بەڵام ژمارە و كۆی گشتی هەناردەكردنی لە ساڵی داهاتوودا ئاشكرا نەكردبوو.\nبەڕێوەبەری كۆمپانیای هەناردەكردن و بەبازاڕكردنی نەوتی عیراق (سۆمۆ) دەڵێت: “فرۆشتنی ئەو بڕە لە هەناردەی نەوت، دەبێتە مایەی پتەوكردنی بودجەی دەوڵەت و ئابوری نیشتمانی”، ئاماژەی بەو ڕێكەوتنیش كردووە لەسەر پشتبەستن بە نرخی بەرملێك بۆ هەر مانگێك، وەك بنەمایەك بۆ پڕۆسەی فرۆشتنەكە.\nپێشبینی دەكرێت، عیراق رۆژانە 3.8 ملیۆن نەوت هەناردە بكات بە 250 هەزار بەرمیلی كێڵگە نەوتییەكانی باكوور لە ساڵی 2019، لەكاتێكدا ناوەندی هەناردەكردنی رۆژانە لەئێستادا نزیكەی 3.5 ملیۆن بەرمیلە.\nبەپێی ئامارێكی پێشووتری وەزارەتی نەوتی عیراق، ناوەندی هەناردەی رۆژانەی نەوت لە بەندەرەكانی باشوورەوە لە مانگی تشرینی یەكەمی رابردوو، 3.48 ملیۆن بەرمیل بووە، لەبەرانبەر 3.56 ملیۆن بەرمیلی رۆژانە لە مانگی ئەیلولی رابردوو.\nلە بەردەم زانكۆی سلێمانی كچە خوێندكارێك بوو بەژێر ئۆتۆمبێلەوە\nپۆلیسی سلێمانی وردەكاریەكەی ئاشكرادەكات\nچوار كەس لەكاتی نووشتە و جادوو دەستدرێژیان كردۆتە سەر ژنان\nئێران داوا لە هاووڵاتیانی دەكات لەم مەرزەوە بچنە نێو عیراق\n(خەڵك) وردەكاری ڕێككەوتنی نێوان فەتح و سائیرون ئاشكرا دەكات\n2019/02/22 - 2:33 PM\nشارەزایەكی بواری نەوت پێشبینی بەرزبوونەوەی نرخی نەوت بۆ سەرووی 70 دۆلار دەكات لەمساڵدا.\nحەمزە جەواهیری لە لێدوانێكدا بۆ ئاژانسەكانی عیراق دەڵێت “نرخی نەوت بەرزدەبێتەوە بۆ 70 دۆلار لەمساڵدا بەهۆی فشاری سیاسی ئەمریكا لەسەر وڵاتانی كەنداو و بڕی نەوتی كۆگاكراوی ئەمریكا بۆ بازاڕەكان”.\nئاماژەی بەوەشكرد، بەرزبوونەوەی نرخی نەوت سێ هۆكاری هەن، لەوانە سزاكانی سەر ئێران، سزاكانی سەر ڤەنزوێلا، گفتووگۆ لەگەڵ چین كە چاوەڕوانی ڕزگاربوون لە قەیرانی نێوان ئەمریكا و چین دەكرێت، بەمەش ئابووری جیهان گەشانەوە بەخۆیەوە دەبینێت لەگەڵ بەرزبوونەوەی نرخدا.\nئاشكراشیكرد، بەوپێیەش چاوەڕێ دەكرێت ئەمساڵ نرخی نەوت بگاتە 74 دۆلار و ساڵی ئایندەش بگاتە نێوانی 80 بۆ 85 دۆلار.\n2019/02/21 - 6:36 PM\nمامۆستایانی ناڕازی ڕایدەگەیەنن، لە ئەگەری هاتنی بەشە بودجەی هەرێم لە لایەن عیراقەوە پاشەكەوتی مووچەی مامۆستایان لا نەبرێت هەڵوێستمان دەبێت و خۆپیشاندان و بایكۆت ڕێكارێكی مەدەنیە بۆ داواكردنی مافەكانمان، دەشڵێت،”ئەوەی باس دەكرێت كە گوایە لیستی مووچەی مانگی 1و 2ی ئەمساڵ بە پاشەكەوتەوەیە ڕاست بێت هەڵوێستی جدیمان دەبێت”.\nدڵشاد تالیب بابان، مامۆستای ناڕازی لە سلێمانی بە (خەڵك) ی ڕاگەیاند، پێشتر ئەوەمان بەیان كرد، كە لە ئەگەری هاتنی بەشە بودجەی حكومەتی هەرێم لە لایەن عیراقەوە ، دەبێت پاشەكەوتی مووچە نەمێنێت، لە ئێستاشدا جەخت لەسەر ئەوە دەكەینەوە.\nوتیشی،”بۆ بەدەستهێنانی مافەكانمان لەكاتی هاتنی بەشە بودجە و لانەبردنی پاشەكەوتی مووچە، بە ڕێكاری مەدەنی داوای مافی ڕەوای خۆمان دەكەین، كە خۆپیشادان و بایكۆتی ناوەندەكانی خوێندن بژاردەیەكن، كە مامۆستایانی ناڕازی دەیگرنەبەر”.\nڕاشیگەیاند، لە تۆڕەكۆمەڵایەتیەكان بڵاوكراوەتە گوایە لیستی مووچەی مانگەكانی 1 و 2ی ئەمساڵ لە پەروەردەكان بەستراوە بە پاشەكەوتەوە، ئەگەر ئەوە ڕاست بێت بۆ ئەوش هەڵوێستی جیدیمان دەبێت .\n2019/02/21 - 3:42 PM\nبانكی ناوەندی عیراق لەڕێگەی زیادكردنی ئاشكراوە بڕێكی زۆری دراوی ئەمریكی (دۆلار)ی خستە بازاڕەكان، ئەمەش كاریگەریی لەسەر دابەزینی نرخی ئەو دراوە هەیە لە بازاڕەكانی ناوخۆ.\nبەپێی بەیاننامەیەكی بانكی ناوەندی عیراق، كە ئەمڕۆ پێنج شەممە بڵاوكرایەوە، بە زیادكردنی ئاشكرا بڕی 176.81ملیۆن دۆلاری بە بانك و كۆمپانیاكانی حەواڵە فرۆشراوە و بەراورد بە ڕۆژی پێشوو، كە 174.349ملیۆن دۆلار بوو، بەرزبوونەوەی بەرچاوی بەخۆوە بنیوە.\nبانكی ناوەندی دەڵێت: “بڕی ئەو پارەیەی بۆ پتەوكردنی ڕەسیدی بانكەكانی دەرەوە فرۆشراوە گەیشتۆتە 156.211ملیۆن دۆلار، بڕی 19.870 ملیۆن دۆلاریش بەشێوەی كاش فرۆشراوە”.\nهەر لە بەیاننامەكەی بانكی ناوەندیدا هاتووە، یەك دۆلار بە 1190 دینار فرۆشراوە و لەو زیادكردنەشدا 28 بانك بەشدارییان كردووە.\nڕۆژانە بەهۆی زیادبوونی خستنەڕووی دۆلار لە بازاڕەكاندا، بەهای دۆلاری ئەمریكی دادەبەزێت، خاوەن نووسینگەیەكی ئاڵوگۆڕی دراویش لە سلێمانی بە (خەڵك) ی ڕاگەیاندبوو “ئەمڕۆ 100 دۆلار بە 120 هەزار دینار مامەڵەی پێوەكراوە”.\nبە بۆچوونی شارەزایانی بواری دراو”ئەگەر بڕی خستنەڕووی دۆلار بەشێوەیەكی زیاتر لە بازاڕەكاندا بەردەوام بێت نرخەكەی لە بازاڕەكانی ناوخۆدا زیاتر دادەبەزێت”.


NRT TV | جۆراوجۆر | چۆن بەبێ دەرمان چارەسەری نەخۆشی شەکرە دەکەیت؟\nچۆن بەبێ دەرمان چارەسەری نەخۆشی شەکرە دەکەیت؟\n14081 جار خوێندراوەتەوە\nتوێژەرانی نەخۆشی شەکرە لە وڵاتی قەتەر رایانگەیاند، کە دوای توێژینەوەیەکی دوورودرێژ بۆیان دەرکەوتووە، خواردنی ئەو خواردنانەی کەمتر کالۆریان تێدایە دەبێتە هۆی وردە وردە دابەزینی رێژەی شەکرە لە جەستەی کەسەکاندا.\nماڵپەڕێ ئەل-جەزیرە بڵاویکردەوە، تویژینەوەکە لە سەر دووجۆری تایبەتی نەخۆشی شەکرە ئەنجامدراوە و تەمەنی بەشداربوان لەسەروو ١٨ ساڵ بووە، ١٨٠ نەخۆش لە توێژینەوەکەدا بەشداربوون و تیمی توێژەران چاودێری ژیانی رۆژانەیان کردوون و بە هەڕەمەکی بەسەر دوو کۆمەڵەدا دابەشیانکردوون.\nکۆمەڵێکیان بەگوێرەی رێنماییە تەندرووستییەکان مامەڵەیان لەگەڵدا کراوە و نوێترین چارەسەرەکانی تایبەت بە شەکرەیان بۆ بەکارهێنراوە. هاوکات، کۆمەڵەی دووەم هەموو چارەسەرێکی شەکرەیان لێ قەدەغەکراوە و بۆ ماوەی سێ مانگیش ڕەچەتەی خۆراکی کالۆری-کەم بۆ نەخۆشەکان پەیڕەوکراوە. دواتر، بۆ ماوی دوو ساڵ توێژینەوە لەسەر هەردوو کۆمەڵەکە کراوە.\nلەدوای تەواوبوونی دوو ساڵەکە، ڕێژەی نەخۆشی شەکرە لەو کۆمەڵەی کە چارەسەرە پزیشکییەکانیان وەرنەدەگرت، بەڕێژەی ٦١% لە هەر نەخۆشێکدا دابەزیبوو. لەکاتێکدا، کۆمەڵەکەی دیکە کە چارەسەری نەخۆشی شەکرەیان بۆ بەکاردەهێنرا؛ رێژەی شەکرە لە خوێنیاندا دانەبەزی و سەرباری بەرزبوونەوەی رێژەی شەکرەی خوێنیان، ئاستی فشاری خوێن، کۆلیسترۆڵ لە جەستەی نەخۆشەکاندا بەرزبوویەوە.\nشەکرە نەخۆشییەکی درێژخایەنە، لە ئەنجامی ئەوەی کە پەنکریاس ناتوانێت بڕی پێویستی ئەنسۆلین بەرهەم بهێنێت یان کاتێک کە جەستەی کەسەکە نەتوانێت بە باشی بڕی ئەنسۆلینی بەرهەمهاتوو بەکاربهێنێت، توشی مرۆڤ دەبێت.\nئەنسۆلین، هۆرمۆنێکە کە ئەرکی رێکخستنی بڕی شەکری ناو خوێنی لە ئەستۆدایە، هەروەها بەرزی بڕی شەكر لە ناوخوێن دەبێتە هۆی ناڕێکی رێژەی شەکری ناوخوێن و بە تەیێپەڕبوونی کات زیانی مەترسیدار بە زۆرێک لە سیستمەکانی جەستە دەگات، بەتایبەتیش دەمار و خوێنەهێنەرەکانی جەستە.


کوردیپێدیا - هەڵبژاردنی پەرلەمانی سوید و کاندیدی بە ڕەچەڵەک کورد\n📊 هەڵبژاردنی پەرلەمانی سوید و کاندیدی بە ڕەچەڵەک کورد | 🏷 پۆل: ئامار و راپرسی | زمانی بابەت: 🏳 کوردیی ناوەڕاست\nهەڵبژاردنی پەرلەمانی سوید و کاندیدی بە ڕەچەڵەک کورد\nزیاتر لە 40 لە کاندیدەکانی پەرلەمانی سوید بەڕەچەڵەک کوردن\nڕۆژی 9/9/2018 هەڵبژاردنی پەرلەمان و پارێزگا و شارەوانییەکانی سویدە و 8 پارتی ناو پەرلەمان و چەندەها پارتی تر بەشدارن لە هەڵبژاردنەکە بۆ وەدەستهێنانی زۆرترین ژماری کورسی.\nهەرچەندە ڕۆژی هەڵبژاردن ڕۆژی 9/9 دەبێت بەڵام لە ڕۆژی 23/8 ەوە هاوڵاتییانی سویدی دەتوانن لە شوێنی تەرخانکراو دەنگی خۆیان بدەن. هەموو هاوڵاتییەکی سویدی مافی هەیە بەشداربێت لە هەر سێ هەڵبژاردنەکە (واتە هەڵبژاردنی پەرلەمان و ئەنجومەنی پاڕێزگا وئەنجومەنی شارەوانی).\nسەبارەت بە هەڵبژاردنی پەرلەمان ژمارەی کاندیدەکان 6287 کەسە کە 56 ٪ ی ڕەگەزی نێرن و 44 ٪ ی ڕەگەزی مێن. ئەم کاندیدانە کێبرکێ دەکەن لەسەر 349 کورسیەکەی پەرلەمانی سوید. واتە هەر 18 کاندیدێک کێبڕکێ لەسەر هەر کورسییەکی پەرلەمان دەکەن.\nشایەنی باسە ئەم ساڵ ژمارەیەکی زۆر لە کەسانی بەڕەچەڵەک کورد لە لایەن حزبەکانیانەوە کاندیدکراون بۆ پەرلەمان و ئەنجومەنی پارێزگا و ئەنجومەنی شارەوانی.\nبە پێی بەدواچوونێکی بەندە بەلایەنی کەم 42 لە کاندیدەکانی پەرلەمانی سوید بەڕەچەلەک کوردن، لەوانە 64 ٪ ی ڕەگەزی نێرن و 36 ٪ ی ڕەگەزی مێن.\nبۆ نمونە لە شار وهەرێمی ستۆکهۆڵم زیاتر لە 10 کاندیدی بەڕەچەلەک کورد هەیە.\nئەگەرێکی زۆر هەیە 6 تا 9 کەس لەو 42 کاندیدە بتوانن سەرکەوتن بەدەست بێنن و هەڵبژێردرێن بۆ پەرلەمان. بە مەش لەوانەیە ژمارەی پەرلەمەنتاری بەڕەچەڵەک کورد، کە ئێستا ژمارەیان پێنج کەسە ولە ئامینە کاکەباوە، جەبار ئەمینجەبار ئەمین، لاوێن ڕێدار، رۆزا گوچلو هێدین و سەرکان کوسێ پێکهاتووە، زیاد بکات.\nجگە لەوە ژمارەیەکی زۆر کەسی بەڕەچەڵەک کورد کاندیدکراون بۆ ئەنجومەنی پارێزگا و شارەوانییەکان. بە پێی زانیارییەکان ژمارەی ئەوانە لە سەت کاندید زیاترە.\nئەندامی پەرلەمانی سوید\n➕ ئەم بابەتە لەلایەن: (هاوڕێ باخەوان)ەوە لە: Sep 9 2018 1:01PM تۆمارکراوە\n📷 فایلی وێنە 1.0.1 120 KB Sep 9 2018 1:03PM هاوڕێ باخەوان\n1. 👁 جەبار ئەمین


پەیوەندی كۆنفرانس - كورك تيليكوم\nقەت وات بەسەر هاتووە كە زۆر بە سەختى بتوانى هەمووان لە يەك ﮊوور كۆ بكەيتەوە و ﮔوتاريان بۆ بدەيت؟\nكۆرەك تيليكۆم ئەو ﮔرفتەت بۆ چارەسەر دەكات لە ڕێگاى كۆنفرانس كۆڵ کە دەتوانى قسە لەﮔەڵ 5 كەس بكەيت لە مۆبايلەكەتەوە لەیەک کاتدا. دەتوانن هەموو بەيەكەوە ﮔوتار و ئاخاوتن ئاڵو ﮔۆرِ بكەن و بيروبۆچوون لەسەر کارەکان بﮔۆڕنەوە.\nئەو سيستمە زۆر هەرزانە و هەموو بەيەكەوە دەتوانن بيرو ڕا ئاڵوﮔۆرِ بكەن.\nهەروەها دەتوانى سوود لەو سيستمە وەر بگريت ئەﮔەر لە دەرەوەى وﻵتيش بوويت ياخود خەڵكى بيانى دەتوانن سوود لەو خزمەتگوزاریيە وەربگرن لە ناوەوەى وڵاتدا.\nهەمان تێچووى نرخی پەیوەندی ئاسايى دەدەيت بۆ هەر خولەكێك.\nچۆن كارا دەكرێت؟\nئەو هەنـﮔاوانەى خوارەوە جێبەجێ بكە بۆ كاراكردنى ئەم خزمەتگوزارییە، هەروەها كەتەلۆكى مۆبايلەكەت بخوێنەوە بۆ ئەوەى بزانى چۆن كۆنفرانس كۆڵ كارا دەبێت، لەبیرتان نەچێت هەندێ مۆبايل ناتوانێت كۆنفرانس كۆڵ ئەنجام بدات .\nلە رێگاى كۆنفرانس كۆڵ دەتوانى لەﮔەڵ 5 كەس قسە بكەيت.\nهەر كەسێك تۆ ئاخاوتنى لەﮔەڵ دەكەيت ئەويش دەتوانێ 5 كەسى تر زياد بكات.\nهەنگاوى ژمارە 1- : ژمارەى كەسى يەكەم لێبدە لە مۆبايلەكە چاوەڕوان بە تا وەڵامت دەداتەوە.\nهەنگاوى ژمارە 2- : هەر كات وەڵامى دايتەوە برۆ بۆ معلق – Hold\nهەنگاوى ژمارە 3- : كاتێك پەيوەندى يەكەمت لە Hold دانا برۆ بۆ خيارات Option - ئنجا New Call بۆ ئەوەى ژمارەى دووەم لێبدەى\nهەنگاوى ژمارە 4- : دواى ئەوەى پەيوەندى دووەم وەڵامى داوە برۆ بۆ –خيارات Option مينيو دواتريش – Conference ئەو فەرمانە هەردوو پەيوەندى بە يەكتر ﮔرێدەدا لە فەرمانى\nهەنگاوى ژمارە 5- : بۆ ئەوەى ژمارە مۆبايلى زياتر بخەيتە سەر فەرمانى كۆنترۆڵ كۆڵ هەمان هەنگاوەكان 2 هەتا 4 دووبارە بكەوە بۆ ئەوەى 3 كەسى تريش بخەيتە ليستى كۆنفرانس كۆڵ .\nهەنگاوى ژمارە 6- : بۆ كۆتایی هێنان فەرمانى Disconnect دابگرە\nسوودى ئەم خزمەتگوزاریيە:\nلە رۆشنايى ئەو خزمەتﮔوزارى يە دەتوانى پەيوەندى لەﮔەڵ 5 كەس بكەيت لە مۆبايلەكەت بۆ كووبنەوەى كۆنفرانس كۆڵ بۆ ئەوەى بارودۆخى پرۆﮊەكان تاوتوێ بكەن تەنانەت ئەﮔەر لە دەرەوەى وﻵتيش بوويت دەتوانى ئەو كۆنفرانس كۆڵە ئەنجام بدەيت.\nئەم جۆرە خزمەتگوزاریيە پێويستى بە تۆمارى پێش وەختە نييە و هاورِێ و برادەرانت لە تۆڕەکانی تر بن دەتوانى پەيوەنديان پێوە بكەيت.\nچۆن ئەنجامى بدەم؟\nكۆنفرانس كۆڵ بۆ بەشداربووانی پریپەید و پۆستپەید دەبێ بەم شێوەیەی خوارەوە:\nلە مۆبايلەكەت ﮊمارە (#1*219*) لێبدە,و بۆ ئەوەى بيوەستێنى (*219*0#).


وته‌بێژی حكومه‌تی هه‌رێم : ئه‌گه‌ر لایه‌نه‌كان هاوكار بن لێبڕێنی مووچه ناهێڵین - باسک نێت\nدەستپێك/ هەواڵ/ كوردستان/وته‌بێژی حكومه‌تی هه‌رێم : ئه‌گه‌ر لایه‌نه‌كان هاوكار بن لێبڕێنی مووچه ناهێڵین\nوته‌بێژی حكومه‌تی هه‌رێم : ئه‌گه‌ر لایه‌نه‌كان هاوكار بن لێبڕێنی مووچه ناهێڵین\nBalen Ibrahim 2021-05-26\nجوتیار عادل وتەبێژی حکومەتی هەرێم لە کۆنفڕانسێکی رۆژنامەنوسیدا رایگەیاند، “لێبڕین بەمجۆرە بەردەوام نابێت و بەپێی داهات دەگۆڕێت”، دەشڵێت، “بەڵێن دەدەین کە بەردەوام دەبین لە دابەشکردنی موچە.”\nئەمڕۆ چوارشەممە، جوتیار عادل وتەبێژی حکومەتی هەرێم لە کۆنفرانسێکی رۆژنامەنووسیدا باسی لەوەکرد، “لێبڕین بابەتێکی کاتییە و هەوڵدەدەین لە داهاتوودا ئەگەر لایەنەکان هاوکاربن لێبڕین نەهێڵین.”\nوتەبێژی حکومەتی ئەوەشێ خستەڕوو، حکومەتی هەرێم ئامادەباشی بۆ پابەندبوون بە رێککەوتنی نێوان هەولێر و بەغداوە دەربڕییوە و دەشڵێت، “رۆژانی شەممە یان یەکشەممەی هەفتەی داهاتوو، شادنی هەرێم دەگەڕێتەوە بەغدا”.\nلەبارەی هۆکاری بەردەوامی لێبڕینی موچەوە، وتەبێژی حکومەتی هەرێم ئاماژەی بەوەکرد، حکومەتی هەرێم بەگوێرەی ئەو داهاتەی لەبەردەستیدایە موچە دابەش دەکات و ٧٩%ی داهاتی حکومەتیش بۆ موچە خەرجدەکرێت”. دەشڵێت، “پرسی لێبڕینی موچە کاتییە و زۆر ئاساییە موچە چەند رۆژێک موچە دوابکەوێت”.\nئەنجوومەنی وەزیران کۆدەبێتەوە\nچوار سه‌رۆكایه‌تییه‌كه‌ی عێراق: ده‌بێت چه‌ك له ده‌ستی ده‌وڵه‌ت بێت\nبەیاننامەی مەكتەبی سیاسی بزووتنەوەی ئیسلامی بەبۆنەی ۳۳مین ساڵیادی كیمیارانی هەڵەبجە\nنرخی زێر بەرزبووەوە\nنرخی ئه‌مڕۆی زێڕ بزانه


تێکەڵکردنى سێ دەرمان هیوایەکى نوێى بەخشیوە بەجیهان بۆ چارەسەرى توشبووانى کۆرۆنا، ئەوەش بەپێی نوێترین توێژینەوە كە لەهۆنگ كۆنگ ئەنجامدراوە.\nبەپێی ئەنجامی توێژینەوەیەکە، سێ چارەسەر لەدژی ڤایرۆسەكە یارمەتی كەمكردنەوەی نیشانەكانی پەتاكە لەلاشەی توشبوواندا دەدەن و بەڕادەیەكی مامناوەندی مەترسییەكانی كۆرۆنا بەخێرایی كەم دەكەنەوە.\nتوێژینەوەکە لەسەر 13 نەخۆش كراوە و چارەسەری لۆبینافیر، كە بۆ نەخۆشیی ئایدز بەكاردێت، و ڕیبافرین بێتا، كە بۆ هەوكردنی جگەر و ئەنترۆفێرن بێتا كە بۆ ووشكبونی خوینبەرەكان بەكاردێت بەكارهێنراوە و چەند نەخۆشێكیش تەنها چارەسەری دژە ئایدزەكەیان بۆ بەكارهێنراوە.\nبەپێی ئەو ئەنجامەی كە گۆڤاری لانسیتی پزیشكی بڵاویكردووەتەوە، درەكەوتووە ئەو نەخۆشخانەی كە چارەسەرە تێكەڵەكەیان پێدراوە لەماوەی 7 بۆ 12 ڕۆژدا ڤایرۆسەكە لەلاشەیاندا نەدۆزراوەتەوە.\nیۆنگ یۆین مامۆستا لەزانكۆی هۆنگ كۆنگ كە سەرپەرشتی توێژینەوەكەی كردووە دەڵێت، تاقیكردنەوەكەیان سەرەتای چارەسەرێكی دەرخستووە لەدژی ڤایرۆسی كۆرۆنا بەڕادەیەكی مامناوەندە ئەوەش بەچەند دەرمانێك پێدەچێت ڤایرۆسەكە تاڕادەیەك لەلاشەدا لاواز بكات و نیشانەكانی كەم بكاتەوە، بەوەش مەترسییەكان بەتایبەت ئەوانەی لەپێشەوە وەكو كارمەندی تەندروستی كاردەكەن كەمتر بكاتەوە.\nسەرباری ئەو جۆرە هەوڵانە، لەئێستادا لەسەر ئاستی وڵاتانی جیهان پێشبڕكیی دۆزینەوەی ڤاكسین دەكرێت و بۆ ئەو مەبەستەش زیاتر لە 100 تاقیکردنەوەى كلینیكی ئەنجامدراوە بەڵام هیشتا قۆناغەكانی پاشتریان ڕانەگەیەنراوە بەهۆی ئەوەی دۆزینەوەی ڤاكسین ماوەیەكی زۆری دەوێت.